Izvinjenje predstavnika SPC dobrodošlo\nVlada Kosova je pozdravila i ocenila pozitivnim izvinjenje koje je Albancima uputio predstavnik Srpske pravoslavne crkve na Kosovu Otac Sava Janjić. On je na skupu u Dečanima, koji je održan u petak, poručio Albancima da se izvinjava za sve što im se dogodilo tokom rata, pozivajući ih na razumevanje.\nPremijer Kosova Bajram Kosumi ocenio je pozitivnom izjavu Save Janjica, kaže portparol premijera Daut Dauti:\n“Na Kosovu su, kao što i gospodin Janjić zna, počinjeni teški zločini i mi znamo da on u to nije umešan. Dobro je što je dao takvu izjavu, ali zločini na Kosovu su bili dobro organizovani sa visokog političkog nivoa i zbog toga je neophodno izvinjenje državnog vrha Srbije. Međutim, i ovo je dobar korak koji Vlada Kosova poštuje."\nGoran Bogdanović, zvaničnik “Srpske liste za Kosovo i Metohiju” i bivši ministar u Vladi Kosova, ističe kako je svako izvinjenje za zlodela dobrodošlo:\n“Svako izvinjenje i svako obeshrabrivanje ljudi koji i dan danas čine zlodela na Kosovu je dobrodošlo. Što se tiče stava SPC, on je poznat. Oni i za vreme rata nikada nisu pozivali narod na tako nešto. To je radio bivši režim i i bivši režim odgovara danas u Hagu”.\nPrema rečima Bogdanovića, i Albanci treba da prihvate da su počinili zločine nad Srbima:\n“Ništa to ne znači jedno izvinjenje, ako nema drugog izvinjenja i ako nema potvrde sa albanske strane da su i oni činili zla, a znamo svi da jesu, ništa manje, ni ništa više nego Srbi”.\nKosovski zvaničnici ocenjuju kako upućeno izvinjenje može uticati na poboljšanje odnosa između kosovskih Albanaca i Srba.\nPortparol Vlade kaže kako će izjava Save Janjića pozitivno uticati na Albanace, ali i ističe da to nije dovoljno:\n“Jedan deo Albanaca će se osećati dobro zbog upućenog izvinjenja. Ali tu nije kraj, jer su zločini veliki."\nDauti ističe kako je neophodno izvinjenje visokih političkih zvaničnika, da bi pozitivan efekat bio jos veći.


DRAMA U NAJAVI: Njemački magazin “Zuerst” otkrio još jedan “non paper” koji cirkulira uredima evropskih političara - BiH Vijesti\nNaslovnica BOSNA I HERCEGOVINA DRAMA U NAJAVI: Njemački magazin “Zuerst” otkrio još jedan “non paper” koji...\nNjemački politički magazin Zuerst objavio je novi non paper nepoznatog autora koji ovih dana cirkulira uredima evropskih političara, a tiče se odnosa Srbije i Kosova. Dokument predviđa potpuni povratak Kosova pod suverenitet Srbije na 99 godina.\nMagazin napominje da non paperi funkcioniraju kao diplomatski probni baloni, pa su zbog toga nepotpisani, da bi se njihova sadržina vrlo lako mogla osporiti kao nerealna.\nJednaka prava, posebna pažnja na Albance\n“Strane su se usaglasile da će svi građani na Кosovu uživati bez diskriminacije jednaka prava i slobode u skladu sa najboljom praksom utvrđenom Univerzalnom deklaracijom o ljudskim pravima i oba Ustava, sa posebnom pažnjom na 873.000 kosovskih Albanaca koji posjeduju državljanstvo Republike Srbije”, navedeno je, između ostalog, u prijedlogu kojeg je objavio Zuerst.\nZamišljeno je da obje strane podržavaju stvaranje priznate samouprave na Кosovu, uključujući puno učešće članova svih nacionalnih zajednica u donošenju političkih odluka, sa ključnom ulogom OSCE-a u podsticanju izbornog procesa. Tekstom je predviđeno i da su se “uključene strane složile o neophodnosti održavanja izbora na svim nivoima na Кosovu i u Srbiji do aprila 2022”.\n“Pod pokroviteljstvom uključenih strana, postizborno Кosovo kojim upravlja pokrajinski guverner, ostvarit će 99 godina posebnog statusa u Srbiji. Guverner istovremeno ima funkciju jednog od potpredsjednika Skupštine Srbije.\nZajedničko tržište, brz i besplatan prolazak na prijelazima\nOvim non paperom predviđeno je da obje strane pristupe zajedničkom tržištu bez dvostrukih carinskih postupaka, osiguravajući brzi i besplatni prolazak unutar važećih unutrašnjih administrativnih prijelaza.\n“Uključene strane složile su se da samoupravna pokrajina Кosovo ima svoju zastavu i grb koji sadrže elemente jedinstva i pravo da se samostalno pridruži i prisustvuje regionalnim ekonomskim, kulturnim, sportskim i obrazovnim forumima”, navodi se dalje u dokumentu.\nPredviđeno je da “Stalna Misija Republike Srbije pri Ujedinjenim nacijama nastavi da izražava zakonodavno, teritorijalno i populaciono jedinstvo Republike Srbije, a predstavnik samouprave pokrajine Кosovo postat će stalni dio ove misije”.\nPrethodni članakAtletico Madrid uz dosta muke zadržao lidersku poziciju, Barcelona izgubila sve šanse za titulu\nNaredni članakMiroslav Klose napušta Bayern Munchen: Hasan Salihamidžić mi je čestitao na licenci\nPomalo zaboravljeni “as” SDA: Šta je s predmetom protiv Asima Sarajlića?\nPoziv nadležnim lokalnim vlastima na hitnu reakciju na monstruozno povređivanje psa...


SOCIOLOG VULETIĆ: Srbija je sada u najtežim vremenima još od 1948. PLANOVI RUSIJE I SAD | WebTribune\nHome SPEKTAR SOCIOLOG VULETIĆ: Srbija je sada u najtežim vremenima još od 1948. PLANOVI RUSIJE I SAD\nPosted date: јануар 05, 2018 In: SPEKTAR\nVladimir Vuletić, sociolog i profesor Filozofskog fakulteta u Beogradu, smatra da se trenutno nalazimo u najtežim i najmutnijim vremenima još od 1948. godine.\n“U takvim okolnostima srpska administracija u periodu pred nama treba da istraje u odluci da ne odgovara na provokacije iz regiona”, ističe Vuletić za Tanjug u razgovoru o procesima koji se mogu očekivati u ovoj godini i narednim u regionu, kao i o izazovima koji su pred Srbijom.\nNaglašava da je okosnica spoljne politike Srbije u ovom momentu nezavisnost.\n“Mnogi mešaju nezavisnost sa nesvrstvanjem, u smislu održavanja dobrog odnosa sa svim svetskim silama. Nije to ni sedenje na dve stolice, kako neki vide našu spoljnu politiku. Bilo koje jasno opredeljivanje za neku od svetskih sila u ovom momentu za Srbiju bi bio izbor između zla i goreg”, naveo je Vuletić.\n“Rusi prepoznaju da su nacionalni interesi Srba ugroženi i sada se pojavljuju kao veliki prijatelji našeg naroda i države i na tome im svakako treba zahvaliti. Sa druge strane, postoji opasnost da SAD po svaku cenu žele da zadrže ključni uticaj u Srbiji i tu može doći do susretanja želja i uticaja velikih sila i ‘varničenja‘ koje direktno može da se odrazi na nas i region”, smatra Vuletić.\n“Istina je da su lokalni lideri u regionu u lošijoj situaciji od Vučića, jer je politička situacija u zemljama koje predstavljaju mnogo nestabilnija nego što su to prilike u Srbiji. Niko od tih lidera nema jasnu i nepodeljenu i legitimnu podršku kao Aleksandar Vučić. Problem je i to što svako od njih misli da bi na račun Srbije mogao da ostvari nešto od svojih nacionalnih interesa”, ukazao je Vuletić.\n“Nekada je rešenje balkanskog pitanja bila zamisao da se stvori mnoštvo malih državica, gde bi postojala neka ravnoteža straha. Meni je zasmetalo i kada je Zoran Đinđić govorio da Srbija mora da bude lider u regionu, jer je osnovna zamisao bila mnoštvo malih državica, koje će se jednostavno naći u ravnoteži straha”, ističe Vuletić.\nPodeća da su u našem regionu ostala dva zamrznuta konflikta.\n“Jedan na Kosovu, drugi u Bosni i Hercegovini, jer SAD na taj način kontrolišu administraciju Evropske unije u Briselu. Ta dva konflikta se, s vremena na vreme, ponovo otvaraju, u zavisnosti od toga koliko i kada to odgovara SAD. Ukoliko SAD prepoznaju da se u izvesnom smislu mogu rešiti interesi Srbije, mnogo bi se lakše obezbedila stabilnost na ovim prostorima. SAD bi tada obuzdale apetite ostalih država u regionu”, kaže Vuletić.\n“Ideja bosanskog rukovodstva je postojanje unitarne Bosne i Hercegovine. Ideja Hrvatske je da postoji slaba Srbija. Ideja Crne Gore je da postoji nezavisna Crna Gora, sa malim uticajem Srbije. Ideja kosovskih Albanaca je da imaju nezavisnu državu i da u potpunosti eliminišu uticaj Srbije. Postoji neka vrsta osmišljene strategije da Srbija mora u svakom smislu da bude oslabljena i marginalizovana. Sa druge strane, Srbi žive na Kosovu i Bosni i Hercegovini i naša administracija mora da vodi računa o interesu srpskog naroda tamo”, primećuje Vuletić.\n“Danas je Rusija mnogo snažna, a SAD kao centar zapadnog bloka jesu u opadanju, a imaju težnju da održe hegemoniju, kako ne bi izgubile svoje pozicije i uticaj.\nAko pogledate Crnu Goru ili Makedoniju, vidite najsvežije primere gde su SAD uspele da tu svoju dominaciju povrate i učvrste”, ukazao je Vuletić.\nNavodi da SAD pokušavaju da ograniče uticaj i Kine i Rusije.\n“Rusija pokušava da potencijalne sukobe pomeri što dalje od svojih granica. Iz tog razloga Rusija je iskoristila situaciju dok se menjala administracija u SAD i uspeli su da stabilizuju poziciju u Siriji, ali SAD su već sledećim korakom, priznavajući Jerusalim kao glavni grad Izraela, otvorile drugo potencijalno žarište na Bliskom istoku”, pojašnjava Vuletić.\nNemačka priprema odgovor cele EU ako SAD uvedu nove sankcije protiv “Severnog toka 2”


source.ba | Snažan rast maloprodaje i privatne potrošnje ključni pokretači ekonomskog rasta u 2019.\n„U prvoj polovini 2019. godine zabilježen je nastavak usporavanja dinamike ekonomskog rasta u BiH koji je počeo još u posljednja dva kvartala prethodne godine. Negativni trendovi u oblastima industrijske proizvodnje i izvoza roba zabilježeni su prvi put od recesijske 2012. godine. U prvih osam mjeseci ove godine industrijska proizvodnja koja čini 20% BDP-a pala je za 4,7% u odnosu na isti period prošle godine (yoy). Navedeno je, prije svega, posljedica jednokratnih negativnih efekata zaustavljanja proizvodnje ključnih bh. proizvođača i izvoznika, ali i smanjenja proizvodnje zbog manje potražnje na ključnim evropskim tržištima. Zbog ovih negativnih trendova je i ukupan izvoz roba zabilježio pad za 2,3% na godišnjem nivou“, istakli su iz Odjela za istraživanja i savjetovanje Raiffeisen banke u BiH.\nAnalitičari Raiffeisen banke navode da turistički sektor ostaje jedna od oblasti s najvišim dvocifrenim stopama rasta, očekivanim pozitivnim doprinosom BDP-u te očekivanim prilivom prihoda od izvoza turističkih usluga iznad milijardu EUR. Pozitivan doprinos na ekonomski rast će imati nastavak određenih radova na dionicama koridora Vc, značajni regionalni infrastrukturni radovi te snažan rast stanogradnje.\n„Ne strahujemo od nove recesije u 2019. godini obzirom da su loši pokazatelji u realnom sektoru donekle kompenzirani snažnim rastom maloprodaje i veleprodaje koje čine 21% BDP-a. On ukazuje i na snažan rast domaće potražnje i privatne potrošnje koja će biti ključni pokretač rasta ove godine i zabilježiti rast od 1,7% yoy. Domaća potrošnja je podržana rastom neto plata za 4% yoy, značajnim prilivom doznaka stanovništva iz inostranstva te rastom zaduženja i kreditiranja stanovništva kod domaćih banaka“, navode analitičari Raiffeisen banke.\nOčekivana stopa ekonomskog rasta do kraja 2019. godine je revidirana naniže, na 2,2% u odnosu na isti period prošle godine. Razlog tome su lošiji rezultati u industriji i ukupnom izvozu roba koji su jedan od ključnih pokretača kretanja BDP-a u posljednje četiri godine.\nObzirom na rastuće rizike od globalnog usporavanja na koje ukazuju posljednji podaci s globalnih tržišta te i dalje prisutne eskalacije u trgovinskom ratu između SAD-a i Kine, rizike vezane za Brexit, krizu vezanu za auto i prerađivačku industriju Njemačke, kao i ekonomsku krizu u Italiji došlo je do revidiranja naniže očekivanog rasta BDP-a euro zone i Njemačke kao ključnog trgovinskog partnera BiH. Budući da su vanjsko okruženje i očekivanja za 2020. dodatno pogoršana te da se očekuje dodatni pritisak na izvoz i proizvođače iz BiH očekuje se dodatno usporavanje ekonomije u 2020. na 1,9% yoy.\nTagovi: Odjel za istraživanja i savjetovanjeekonomska analizaRaiffeisen banka BiH


Da li jenarušena evropska perspektiva? – Top vesti\nDa li jenarušena evropska perspektiva?\nod Petar od 9. prosinca 2020.\nEvropska unija očekuje da Srbija, kao zemlja koja se opredelila za članstvo u EU, uskladi svoju spoljnu politiku sa spoljnom politikom EU kako se ne bi narušila njena evropska perspektiva, saopštio je za agenciju Beta portparol EU Peter Stano.\n0Piše: Beta 09. decembra 2020. 16.17 Izmenjeno: 16.18\nPovodom odluke Srbije da glasa protiv rezolucije Generalne skupštine UN o Krimu, Stano je naveo da je „stav EU o ilegalnoj aneksiji Krima i Sevastopolja jasan i dobro poznat njenim partnerima uključujući i Srbiju“.\n„Vlada Srbije odredila je integraciju u EU kao strateški prioritet zemlje. Da bi napredovala na putu integracije u EU, Srbija se mora postepeno uskladiti sa zajedničkom spoljnom i bezbednosnom politikom EU, u skladu s Pregovaračkim okvirom za pristupanje EU. Očekujemo da će se Srbija ponašati u skladu s tim opredeljenjem kako ne bi bila narušena njena evropska perspektiva“, naveo je Stano.\nStano je podsetio da je aneksija Krima za EU „očigledno kršenje međunarodnog prava, a Krim deo ukrajinske teritorije“.\n„Ovde se radi o vrednostima i načelima na kojima se temelji EU, što je jasno svakoj državi članici EU, a takođe bi trebalo biti jasno i svakoj zemlji koja teži članstvu u EU“, dodao je.\nSrbija je 7. decembra glasala protiv rezolucije Generalne skupštine Ujedinjenih nacija (UN) kojom se od Rusije traži da što pre prekine „privremenu okupaciju“ Krima, ukrajinskog poluostrva koje je pripojila 2014.\nSve zemlje kandidati i potencijalni kandidati za članstvo u EU glasale su za usvajanje rezolucije UN o Krimu, osim BiH koja je bila uzdržana.\nEU, Evropska unija, Peter StanoBrisel\nVlada S. Makedonije: Bugarski veto neodgovorna i teška geostrateška greška\nPrethodna objava Sad ili nikad\nSljedeća objava Zoran Radovanović,profesor u penziji


"Videla sam više nego ikada i vratila se zabrinuta" - ebart\n"Videla sam više nego ikada i vratila se zabrinuta"\n07. Mart 2017. godine\nEvropska šefica diplomatije Federika Mogerini upozorila je da Balkan lako može da postane "šahovska tabla za zakulisne igre velikih sila".\nOna je istakla da se iz posete Zapadnom Balkanu vratila zabrinuta, ali i puna nade, jer se uverila u želju regiona da postane deo Unije.\nMogerini je, na konferenciji za novinare u Briselu posle sastanka ministara spoljnih poslova država članica EU, rekla da je ministre obavestila o sastancima i razgovorima koje je imala tokom prošlonedeljne posete Zapadnom Balkanu, i da su oni nedvosmisleno podržali poruke koje je ona u regionu prenela.\n"Na Zapadnom Balkanu sam za tih nekoliko dana videla mnogo više nego ikada ranije. Taj region je izložen višeslojnim izazovima i tenzijama", rekla je ona odgovarajući na pitanje novinara da li je EU zabrinuta u vezi sa uticajem Rusije na Zapadnom Balkanu.\nMogerini je navela da unutrašnja, domaća politička dinamika stvara tenzije u nekim zemljama regiona, ali da je tu i regionalna dinamika, sa međuetničkim tenzijama između zemalja što je, upozorila je, "izuzetno opasno jer može da vrati region par godina unazad, pri čemu mir nikada ne treba shvatiti kao gotovu činjenicu".\n"Ali, videla sam i da je taj region izložen globalnim tenzijama. Balkan lako može da postane jedna od šahovskih tabli za zakulisne igre velikih sila. Zabrinuti smo, naročito jer se ovo dešava posle veoma dobre godine za Zapadni Balkan što se tiče evropskih integracija, što je bio rezultat napora kako Brisela tako i zemalja regiona", rekla je Mogerini.\nOna je, međutim, izrazila uverenje da "nijedna druga sila u svetu nema veći uticaj u pogledu dobrih stvari na Zapadnom Balkanu".\n"Ministri su se složili sa mnom da je uticaj koji EU ima na taj region povezan s kredibilnošću procesa evropskih integracija, i na toj kredibilnosti ćemo raditi", navela je ona.\nMogerini kaže da se sa Zapadnog Balkana vratila zabrinuta, ali i puna optimizma i nade, "jer kad se sretnete sa studentima, građanima, civilnim organizacijama, političkim i društvenim snagama u celom regionu, vidite ogromnu podršku i poverenje u EU i njihovu želju da postanu njen deo".\n"Sigurni smo da budućnost EU neće biti sa samo 27 članica, jer postoji proevropska energija na Zapadnom Balkanu koji čeka da uđe i mi imamo interesa da proces njihovog pristupanja učinimo kredibilnim", istakla je, dodavši da EU ima sva sredstva da pruži ljudima na Zapadnom Balkanu buduće perspektive koje žele.\nKonkretni rezultati, ukazuje visoka predstavnica EU, zavise i od EU, ali više od vlada, parlamenata i institucija zemalja kandidata.\n"Od nas mogu da očekuju novo angažovanje, unitarnu posvećenost što znači da svih 28 država članica stoje iza poruka koje ja šaljem regionu, a ključna poruka je da su vrata otvorena, želimo vas unutra, a vi znate koji je put za ulazak, i to će transformisati društva, ekonomske i socijalne izglede tih zemalja", naglasila je ona.\nTo, objasnila je, podrazumeva dobru regionalnu saradnju, obuzdavanje i izbegavanje retorike koja može biti opasna, ekonomske i trgovinske mogućnosti, mir.\n"Od EU mogu da očekuju istrajan, ozbiljan i dosledan pristup, prepoznaćemo i priznati učinjene korake na putu ka EU i pružiti podršku zemljama i ljudima, naročito ljudima", poručila je Mogerini.\nOna je napomenula da je tokom posete Zapadnom Balkanu na nju pozitivan utisak ostavio entuzijazam mladih ljudi u celom regionu koji, kaže, vide EU kao ključ za rešavanje problema ili za poboljšanje situacije.


Crna Gora otvorila poglavlja 2 i 3 | EUME\nNaslovnica Press info Press Pregovori o pristupanju Crna Gora otvorila poglavlja 2 i 3\nNa Međuvladinoj konferenciji danas u Briselu, Crna Gora je otvorila dva nova pregovaračka poglavlja, 2 – Sloboda kretanja radnika i 3 – Pravo osnivanja preduzeća i sloboda pružanja usluga.\nZajednički je ocijenjeno da, ispunjavanjem obaveza iz procesa pristupanja, Crna Gora potvrđuje svoje snažno proevropsko opredjeljenje i snažno nastavlja put prema članstvu u EU.\nU obraćanju predstavnicima država članica i Evropske komisije, šef crnogorske delegacije, ministar evropskih poslova Aleksandar Andrija Pejović je istakao zadovoljstvo što su crnogorski napori i rezultati u ovim oblastima prepoznati i što Crna Gora, s 30 otvorenih i tri privremeno zatvorena poglavlja, s uspjehom završava i ovu godinu.\nNaglasio je da je današnji uspjeh rezultat rada ne samo pregovaračke strukture u poglavljima dva i tri, nego i napretka u vladavini prava koji je evidentirala i Evropska komisija u svom radnom dokumentu koji je nedavno objavilo Ministarstvo evropskih poslova.\nGovoreći o značaju poglavlja 2 – Slobodno kretanje radnika, ministar Pejović je rekao da ono predstavlja kamen temeljac evropskih integracija. „Ovo poglavlje je od posebnog značaja za crnogorske građane jer će danom pristupanja EU imati pravo da borave, profesionalno se razvijaju i rade u drugoj državi članici Unije i da imaju isti tretman kao domaći radnici u pogledu radnih uslova i socijalnih i poreskih povlastica“, dodao je on.\nIstakao je da je u pravcu otvaranja ovog poglavlja, Crna Gora sprovela značajne reforme, posebno u pogledu usklađivanja domaćeg zakonodavstva s pravnom tekovinom EU.\n„Usvojili smo Zakon o zdravstvenom osiguranju koji priznaje Evropsku karticu zdravstvenog osiguranja, kao i Pravilnik o evropskom zdravstvenom osiguranju i Strategiju integrisanog upravljanja migracijama s planom aktivnosti. U jedinicama Zavoda za zapošljavanje smo uspostavili sektor za evropsku mrežu za zapošljavanje, što će danom pristupanja dodatno poboljšati pristup službama za zapošljavanje i unaprijediti život i rad naših građana“, rekao je ministar.\nKad je riječ o 3. poglavlju – Pravo osnivanja preduzeća i sloboda pružanja usluga, ministar je istakao da je Crna Gora svjesna koristi koje će rad na ovom poglavlju donijeti: otvaranje granica članica EU za usluge svih firmi i pojedinaca, jednakost u stečenim obrazovnim ispravama za regulisane profesije i povećanje mobilnosti i učešća na tržištu rada EU od pola milijarde ljudi.\n„Ova oblast je od posebnog značaja za otvorenu privredu Crne Gore, snažno orijentisanu prema sektoru usluga i razvojnim modelom zasnovanim na privlačenju stranih investicija“, poručio je ministar.\nOn je podsjetio da je u prethodnom periodu Crna Gora sprovela ključne reforme koje se odnose na prenošenje Direktive o uslugama, usvajanjem Zakona o uslugama, reforme u segmentu poštanskih usluga, usvajanjem Zakona i Pravilnika o poštanskim uslugama, kao i značajne rezultate u oblasti usklađivanja studijskih programa za obavljanje regulisanih zanimanja. Istakao je da u narednom periodu predstoji rad na daljem unapređenju administrativnih kapaciteta kako bi Crna Gora bila u stanju da u potpunosti pristupi evropskom ekonomskom tržištu, nakon što postane dio evropske porodice.\nEvropski komesar za susjedsku politiku i pregovore o proširenje Johanes Han je pohvalio značajan napredak koji je Crna Gora dosad postigla u oblasti vladavine prava, kako u dijelu reforme zakonodavstva, tako i u pogledu izgradnje institucija i kačanja kapaciteta, te inicijalnim rezulatatima u borbi protiv korupcije i organizovanog kriminala. Iznio je očekivanje da će Crna Gora nastaviti da demonstrira snažnu političku posvećenost i postiže ubjedljive rezultate. Takođe je ukazao na pozitivan razvoj u oblasti javne uprave i ekonomskih i fiskalnih reformi.\n“Kao i uvijek, EK će nastaviti da podržava pristupanje Crne Gore EU, uz tehničku i finansijsku pomoć”, rekao je Han.\nPredsjedavajući delegacijom Savjeta EU, ministar evropskih poslova Estonije Sven Mikser je rekao je da je estonsko predsjedavanje EU posvećeno nastavku politike proširenja. “Vjerujemo da politika proširenja, 13 godina nakon što je Estonija postala članica EU, ima istinsku moć da donese promjene u živote građana i da i dalje predstavlja stratešku investiciju u mir i napredak cijele Evrope”, dodao je on.\nOcijenio je da današnje otvaranje poglavlja svjedoči o čvrstom napretku Crne Gore u procesu pristupanja EU i ispunjavanju kriterijuma za članstvo. Naglasio je da Crna Gora ostaje predvodnica u pregovorima s EU i pouzdan prtner kako Unije, tako i regiona Zapadnog Balkana.\nObraćanje ministra Pejovića nakon Međuvladine konferencije možete pogledati ovdje.


Borci proslavili Mitrovdan | Novosti.RS\n08. 11. 2015. u 20:28\nČlanovi BORS su širom Srpske obeležili krsnu slavu Svetog Dimitrija. Dodik: Dugujemo vam trajnu zahvalnost za doprinos stvaranju Republike\nBORCI Srpske u nedelju su tradicionalno obeležili svoju krsnu slavu Mitrovdan svetim liturigijama, paljenjem sveća i polaganjem venaca širom RS.\nPredsednik RS Milorad Dodik čestitao je predsedniku BORS Milomiru Savčiću i svim članovima ove organizacije slavu - Svetog velikomučenika Dimitrija.\n"I ovom prilikom želim da naglasim nemerljiv doprinos koji su borci Vojske Republike Srpske dali u borbi za slobodu i ravnopravnost našeg naroda i stvaranje Republike, zbog čega im dugujemo trajnu zahvalnost i poštovanje", navodi se u čestitki.\nNEVESINjE - Vladika Grigorije nakon službe u Hramu vaznesenja Gospodnjeg podsetio je na herojske podvige Nevesinjaca tokom mitrovdanskih borbi i poručio njihovim porodicama da ne tuguju već da podignu "srca gore" i da svoju tugu i muku pretvore u slavu jer to je, kako je rekao, pravi put.\nKOZARSKA DUBICA - Predsednik opštinske boračke organizacije Dragoljub Ćibić je naglasio da su borci svesni teške ekonomske situacije: - Taj momenat treba prevazići jedinstvom svih koji žive na ovim prostorima i težiti da napredujemo ka boljoj budućnosti, da borci budu zadovoljniji svojim statusom i položajem.\nInače, tokom odbrambeno-otadžbinskog rata, u raznim jedinicama VRS učestvovalo je oko 6.000 boraca iz Kozarske Dubice, poginula su 224, uglavnom pripadnici 11. dubičke pešadijske brigade.\nVIŠEGRAD - U toku ove godine sve porodice poginulih boraca sa područja opštine Višegrad, koje su konkurisale za stanove, biće zbrinute u novoj stambenoj zgradi na kojoj se radovi privode kraju - rekao je predsednik Predsedništva Boračke organizacije Višegrad Milisav Vasić.\nPALE - Predsednik BO Pale Mihajlo Parađina izrazio je zadovoljstvo stambenim zbrinjavanjem boračke populacije i naveo da su u saradnji sa resornim ministarstvom, još 2010. godine stambeno zbrinute sve porodice poginulih boraca i ratni vojni invalidi od prve do četvrte kategorije. Vence na spomenik su položile i delegacije opštine Pale, Grada Istočno Sarajevo, SUBNOR-a, bivše elitne jedinice VRS "Beli vukovi", Prvog odreda specijalne brigade MUP RS i Udruženja penzionera Pale.\nUGLjEVIK - Pomen-parastos služen je za 301 poginulog srpskog borca iz Ugljevika u hramu Svete Petke Paraskeve.\n- Dugujemo veliku zahvalnost borcima koji su sačuvali naš kraj, a naša dužnost i obaveza je da pomognemo porodicama poginulih - rekao je Vasilije Perić, načelnik opštine koja za borce godišnje izdvoji 150.000 KM.\nSOKOLAC - Delegacije Opštinske boračke organizacije i opštine položile su vence na Centralno spomen-obeležje, na kojem su ispisana imena 1.170 poginulih boraca u odbrambeno-otadžbinskom ratu sa prostora sarajevsko-romanijske regije.\nI u Doboju je u nedelju, služenjem parastosa poginulim borcima VRS sa ovog područja i lomljenjem slavskog kolača, proslavljena krsna slava. Predsednik Skupštine dobojske Boračke organizacije Pero Tubić je kao prioritet naveo izradu socijalne karte ugroženih članova radi izrade plana pomoći za narednu godinu.


Blogerka je pre Slobe Radanovića bila zaljubljena u pobednika takmičenja „Zvezde Granda“\nUčesnica „Zadruge“ Luna Đogani, koja sada uživa u ljubavi s oženjenim pevačem Slobom Radanovićem, pre nekoliko godina bila je u vezi s pobednikom poslednje sezone „Zvezda Granda“ Aleksom Perovićem\nMiljenik devojčica zaveo je pre tri godine naslednicu densera Gagija Đoganija i Anabele Atijas. Njih dvoje upoznali su se dok je Aleksa bio u takmičenju „Iks faktor“, a 2014. počeli su da se viđaju. Kurir je došao do fotografije s jednog javnog događaja na kome su se ruku pod ruku pojavili Aleksa i Luna. Izvor blizak Anabelinoj ćerki tvrdi da je njihova veza kratko trajala.\n- Luna i Aleksa nisu u svađi, kad se sretnu, jave se jedno drugom. Ona je posle njega imala vezu, tako da sigurno nije patila za njim, a koliko vidim, i Aleksa je srećno zaljubljen u svoju devojku.Blogerka je pre Slobe Radanovića bila zaljubljena u pobednika takmičenja „Zvezde Granda“\nUčesnica „Zadruge“ Luna Đogani, koja sada uživa u ljubavi s oženjenim pevačem Slobom Radanovićem, pre nekoliko godina bila je u vezi s pobednikom poslednje sezone „Zvezda Granda“ Aleksom Perovićem,\nBesplatan Video chat za upoznavanje


Novak ima keca u rukavu: Ministarstvo zdravlja Australije dostavilo ključni dokaz - Balkan Sport\nNovak ima keca u rukavu: Ministarstvo zdravlja Australije dostavilo ključni dokaz\nPosle jučerašnjeg saslušanja Novaka Đokovića pred Saveznim sudom u Melburnu, na redu je suđenje koje će dati odgovor o njegovom nastupu na ovogodišnjem Australijan openu. Završno ročište počinje u 23.15 po srednjeevropskom vremenu.\nU moru dokaza koje su obe strane dostavile tokom proteklih sedam dana pojavio se dokument Ministarstva zdravlja Australije dostavljen sudu. U njemu piše da Novak Đoković svojim ulaskom u zemlju ne predstavlja opasnost po državu, prenosi RTS.\nDopis Ministarstva zdravlja sačinjen je prema dokumentaciji u kojoj piše da je Novak Đoković 16. decembra bio pozitivan na korona virus, a 22. decembra test je bio negativan.\n– Koristeći gore navedene pretpostavke možemo da potvrdimo da je Novak Đoković bio zaražen virusom korona, pa iako je nevakcinisan, ovo znači da je zaštićen od kovida tokom narednih nekoliko meseci – stoji u dokumentu Ministarstva zdravlja Australije.\nTags: Australija, Australijan open, Ministarstvo zdravlja, Novak Đoković, Savezni sud, suđenje\nPrevious PostNovi sponzor puni kasu superligaša: Nudi četiri puta više od Linglonga\nNext PostBorjan sa Zvezdom u Antaliji! Tražio raskid ugovora, pa najvio juriš na titulu\nU Denveru moguć velik problem!\nMakabi pogodio pojačanje: Mladi reprezentativac Srbije na debiju rešio utakmicu (VIDEO)


Rezovi - Upis u srednje škole: Nov sistem bodovanja - Magazin Pressek\nUpis u srednje škole: Nov sistem bodovanja\nBy foto:pixabay/OpenClipart-Vectors Petak, 5. januar 2018.\nSistem bodovanja za upis u srednje škole biće promenjen tokom 2018. godine, izjavila je pomoćnica ministra prosvete Vesna Nedeljković.\nNova pravila prilikom upisa važiće već od kraja ove školske godine, pa će tako sadašnji i budući osmaci iz osnovne škole moći da prenesu 60, dok će na završnom ispitu moći da osvoje još maksimalno 40 bodova.\nTest iz matematike i srpskog jezika nosiće po 13 bodova, a kombinovani test će imati maksimalno 14 poena. Novina je i da će na završnom testu biti mnogo više otvorenih pitanja, a ne kao do sada pitanja sa ponuđenim odgovorima.\nDo sada su maturanti iz osnovne škole mogli da ponesu 70, a na završnom ispitu da osvoje samo 30 bodova.\nKako navodi pomoćnica ministra Nedeljković u Ministarstvu prosvete su se i ranije zalagali za promenu upisne politike, jer su želeli da se više vrednuju znanja koja deca pokažu na završnom ispitu. Takođe, jedan od razloga promene sistema je i opterećenost dece ocenama u školi, što je postalo smetnja i za njih, ali i njihove roditelje i učitelje.


Udruženje poslovnih žena obeležava 20 godina poslovanja - Udruženje poslovnih žena Srbije\nUdruženje poslovnih žena obeležava 20 godina poslovanja\nUdruženje poslovnih žena Srbije obeležava 20 godina postojanja i kontinuiranog rada na podršci, edukaciji i umrežavanju poslovnih žena Srbije.\nKako saopštavaju, za sve ove godine Udruženje se može pohvaliti sa 140 realizovanih projekata, 4.900 žena koje su prošle kroz različite edukacije za otpočinjanje biznisa, steklo je 900 članica širom Srbije i podstaklo 118 žena na dalje uspehe odajući priznanje za njihov rad kroz nagradu Cvet uspeha za ženu zmaja.\n– Naš dugogodišnji posvećeni rad je doveo do toga da se žensko preduzetništvo prizna kao ekonomska a ne socijalna kategorija jer je kroz širok spektar aktivnosti Udruženja poslovnih žena Srbije postao vidljiv doprinos preduzetnica privredi Srbije – izjavila je Sanja Popović Pantić, predsednica Udruženja poslovnih žena Srbije.\nU ovoj jubilarnoj godini postojanja UPŽ će po dvanaesti put dodeliti nagradu Cvet uspeha za ženu zmaja najboljim preduzetnicama u Srbiji. Specifičnost ovogodišnjeg izbora je što se od dosadašnjih 118 dobitnica bira samo jedna kategorija Žena zmaj nad zmajevima. U najuži izbor je ušlo 19 zmajica a imena nagrađenih biće saopštena na samoj svečanosti dodele priznanja 30. oktobra 2018. godine u Operi i teatru Madlenianum u Beogradu.\nUdruženje obeležava 20. rođendan u okviru manifestacija Cvet uspeha za ženu zmaja, uz podršku Koordinacionog tela za rodnu ravnopravnost, Ministarstva privrede, Nemačke organizacije za međunarodnu saradnju GIZ, Ambasade Kraljevine Holandije u Srbiji, SME Week, Evropske banke za obnovu i razvoj (EBRD) i članica UPŽ, dodaju.


LSV | UDS: Vaučeri za domaće proizvode bolje rešenje\nBeograd, 21. maj 2020 - Zoran Ostojić, jedan od kandidata na izbornoj listi Ujedinjene demokratske Srbije smatra da su drugačije mere za pomoć i podršku privredi mogle dati mnogo veće efekte.\n- Ujedinjena demokratska Srbija smatra da je bilo potrebno pomoći domaću proizvodnju ali smatra da su drugačije mere mogle da daju mnogo veći efekat - rekao je Ostojić.\nKomentarišući uredbu Vlade o isplati 100 evra svim punoletnim građanima koji žele da dobiju taj novac, Ostojić kaže da veruje da to nije trebalo da bude urađeno linearno i da su oni kojima je potrebno trebali da dobiju mnogo više.\n- Nisu svi trebali da dobiju po 100 evra. Oni koji imaju manje trebali su dobiti više od 100 evra a oni koji imaju velike plate mnogo manje - kaže Ostojić.\nMinistar finansija objasnio je da podela jednokratne pomoći svim građanima u iznosu od 100 evra ima za cilj podsticanje domaće proizvodnje Ipak, Ostojić smatra da bi veći učinak na domaću proizvodnju imala podela novčanih vaučera za kupovinu isključivo domaćih proizvoda.\n- S druge strane trebalo je dati vaučere za kupovinu samo domaćih proizvoda jer to podstiče domaću proizvodnju. Ovako, novac će biti potrošen na uvozne proizvode a domaći proizvođači neće dobiti taj efekat koji su mogli da imaju da se samo kupuje domaća roba - rekao je Ostojić.\nUjedinjena demokratska Srbija u više navrata je skretala pažnju na nesvrsishodnost paketa ekonomskih mera koje je Vlada propisala za podršku malim i srednjim preduzećima ali i pojedincima u prevazilaženju krize posle pandemije virusa Covid – 19.


Uručena priznanja "Kapetan Miša Anastasijević" za Grad Beograd | Unija Poslodavaca Srbije\nUručena priznanja “Kapetan Miša Anastasijević” za Grad Beograd\nUspešni privrednici i kompanije, lekari, naučni radnici, društveni delatnici i profesori sa područja koje pokriva PK Beograd, nagrađeni su, 22. juna 2021. godine, u Rektoratu BG Univerziteta, priznanjem “Kapetan Miša Anastasijević”.\nNagrade su uručili predsednik Unije poslodavaca Srbije Miloš Nenezić, bivši rektor Univerziteta u Novom Sadu i predsednik žirija Radovan Pejanović, bivši rektor Univerziteta u Beogradu i član žirija Branko Kovačević i zamenik pokrajinskog sekretara za privredu i turizam Palimir Tot.\nPriznanje koje nosi ime dunavskog Kapetana Miše Anastasijevića, velikog srpskog privrednika i dobrotvora iz 19. veka, se u okviru projekta “Put ka vrhu” dodeljuje jednom godišnje za ostvarene rezultate u izgradnji i jačanju prosperiteta Grada Beograda i Republike Srbije. Ova nagrada se dodeljuje pod pokroviteljstvom Privredne komore Srbije i Unije poslodavaca Srbije, u saradnji sa Univerzitetima u Beogradu i Novom Sadu.\nU kategoriji najbolji transport i usluge u regionu nagrada je uručena generalnom direktoru „Srbija Kargo“ Dušanu Gariboviću, za strategiju razvoja u oblasti vodoprivrede genaralnom direktoru JVP „Srbijavode“ Goranu Puzoviću, a za najbolje gradsko javno preduzeće direktoru JKP „Gradska čistoća“ Marku Popadiću.\nNagrada za životno delo uručena je predsednici Akademije medicinskih nauka Srpskog lekarskog društva Ljubici Đukanović, za visok kvalitet visokoškolskog obrazovanja nagrađena je dekan Fakulteta za evropski biznis i marketing Leposava Zečević, a za stručnost i afirmaciju naučnoistraživačkog rada u oblasti energetike nagrađen je generalni sekretar Srpskog komiteta Svetskog saveta za energetiku Miodrag Mesarović.\nZa promociju naučnoistraživačkog rada i visoke međunarodne standarde nagrađena je Snežana Pajović iz Instituta za nukelarne nauke „Vinča“, a za poslovnu viziju i doprinos razvoju Beograda i Srbije u oblasti elektroenergetike nagrađen je direktor Elektrotehničkog instituta „Nikola Tesla“ a.d. Dragan Kovačević.\nMariji Zdravković, direktorki KBC “Bežanijska kosa” nagrada je uručena za izuzetan doprinos u borbi protiv pandemije Covid- 19, a Milovanu Bojiću, direktoru Instituta “Dedinje”, za stručnost i profesionalizam u radu i promociju medicinske nauke.\nZa očuvanje i negovanje imena i dela Mihajla Pupina nagrada je uručena predsedniku Fondacije „Mladen Selak“ u Beogradu Milanu Božiću.\nNagrada je uručena i generalnom direktoru Iritel ad Beograd Draganu Kovačeviću kao lideru održivog razvoja, a u kategoriji najbolji poslovni partner u regionu regionalnom direktoru Azvirta – Ogranak Beograd Ahmetu Muratu Turkoglu.\nZa negovanje muzičke kulture priznanje je uručeno gitaristi i kompozitoru Nemanji Bogunoviću.\nZa humanost i medijsku promociju transplantacije i donorstva nagrada je uručena novinarki „Politike“ Danijeli Davidov Kesar, a za razvoj angažovanog i kvalitetnog informisanja nagrada je dodeljena vlasniku i direktoru RTV BN Bijeljina Vladimiru Trišiću, uručena ekipi te televizije. Ista nagrada uručena je i glavnom i odgovornom uredniku portala „Autosrbija.club“ Petru Živkoviću.\nZa lepotu pisane reči nagrađen je književnik i kulturni stvaralac iz Obrenovca Miladin Tošić.


Svi koji žele da steknu status energetski ugroženog kupca ili da ga obnove, moraju da podnesu zahtev do kraja decembra – Radio Koprijan\nhome Ekonomija, Vesti Svi koji žele da steknu status energetski ugroženog kupca ili da ga obnove, moraju da podnesu zahtev do kraja decembra\nSvi koji žele da steknu status energetski ugroženog kupca ili da ga obnove, moraju da podnesu zahtev do kraja decembra\nSocijalno ugroženi građani mogu da dobiju olakšice za plaćanje računa za struju i gas, ali još nisu dovoljno informisani o ovom svom pravu i načinima za njegovo ostvarivanje. Za narednu godinu izdvojeno je 1,59 milijardi dinara u budžetu za ovu kategoriju potrošača. Godišnje tu olakšicu koristi od 74.000 do 80.000 građana, dok procene pokazuju da bi više od 300.000 imalo pravo i moglo to da učini. Jelena Ilić, načelnica u lokalnoj samoupravi Doljevac, kaže da je do sada pravo na besplatne kilovate ostvarilo oko 250 domaćinstava. Pravo na 120 do 250 besplatnih kilovat sati struje ostvaruju primaoci socijalne pomoći i dečijeg dodatka, a zahtev mogu podneti u zgradi lokalne samouprave u Doljevcu. Takođe, olakšice za plaćanje računa za struju mogu dobiti i druge porodice, koje imaju mesto prebivališta u opštini Doljevac, a u zavisnosti od broja članova i ukupnih mesečnih prihoda domaćinstva.\nDa bi neko stekao status ugroženog kupca treba da ispuni određene uslove koji se odnose na broj članova i ukupan mesečni prihod domaćinstva, kao i imovno stanje.\nZahtevi za energetski zaštićenog kupca za utrošenu električnu energiju preuzmaju se na šalteru broj 6 u zgradi lokalne samouprave u Doljevcu, gde se i isti, sa pratećom dokumentacijom, predaju- rekla je Ilićeva.\nPovlastice za struju važe jednu godinu, odnosno do datuma isteka rešenja, a građani koji podnose zahteve koji se razmatraju po broju članova domaćinstva i visini prihoda njihova rešenja važe do kraja ove godine. Svi koji žele da steknu status energetski ugroženog kupca ili da ga obnove, moraju da podnesu zahtev do kraja decembra.\nNajviše korisnika je na području Kraljeva, njih 28.999, a zatim Niša 23.918.


U oktobru javni poziv za istraživanje i eksploataciju nafte i plina u FBiH | Superinfo\nNaslovnica Fokus U oktobru javni poziv za istraživanje i eksploataciju nafte i plina u...\nU oktobru javni poziv za istraživanje i eksploataciju nafte i plina u FBiH\nVlada Federacije BiH objavit će u oktobru međunarodni javni poziv za dodjelu koncesije za istraživanje i eksploataciju nafte i plina u Federaciji BiH.\nDa bi šira javnost bila upoznata s ovim projektom od velikog značaja raspisivanju poziva će prethoditi promocije na kojima će biti prezentiran potencijal blokova za koje se raspisuje koncesija kao i zakonski i fiskalni uslovi. Promocije organizuje i održava Federalno ministarstvo energije, rudarstva i industrije (FMERI), Federalni zavod za geologiju i konsultantska kompanija IHS Global Ltd iz Londona. Prva promocija je zakazana u Sarajevu 1. oktobra, a potom bi trebale uslijediti i promocije u Ankari, Londonu i Budvi, saopćeno je iz Vlade FBiH.\nBlokovi su ukupne površine 4951 km2od kojih dva obuhvataju prostor Posavskog kantona ( blok BiHPo1 površine 110 km2na području Odžaka, i blok BiHPo2 površine 93 km2na području Orašja i Domaljevca). Jedan blok obuhvata sjeverni dio Tuzlanskog kantona (blok BiHTz površine 1511 km2), a jedan prostor Hercegovačko-neretvanskog i Zapadnohercegovačkog kantona (blok BiHD1 površine 3237 km2).\nIz nadležnog ministarstva podsjećaju da su aktivnosti na realizaciji projekta istraživanja nafte i plina započete odlukom Vlade FBiH 2011. godine, kada je ovaj projekt proglašen od posebnog interesa za Federaciju BiH, a nakon čega je resorno ministarstvo pripremilo osnovne zakonske uslova za nastavak istraživanja. Tako je 2013. donesen Zakon o istraživanju i eksploataciji nafte i plina u FBiH, a 2014.\nUredba o sadržaju ugovora o ovoj koncesiji, načinu obračuna i plaćanja naknade i kontrolu proizvedenih količina nafte i plina u FBiH. Uredbom je propisan okvir za Vladu FBiH i koncesionara, koji je obavezan pri pregovaranju, pripremi i zaključivanju ugovora o koncesiji za istraživanje i eksploataciju nafte i plina. Federalna vlada je donijela i odluku o angažovanju stručne konsultantske kompanije za pomoć u realizaciji ovog Projekta i promociji prostora FBiH za ovo istraživanje, pa je u 2018. postupkom javne nabavke izabrana konsultantska kompanija IHS Global Ltd iz Londona kao stručni konsultant koji će pružiti usluge Vladi u izradi tenderske dokumentacije, promocije projekta i provođenju javnog nadmetanja za dodjelu koncesije.\nPreuzimanjem tenderske dokumentacije, naftne kompanije će imati rok od pola godine za pripremu i dostavljanje ponuda Federalnom ministarstvu energije, rudarstva i industrije, a pregled i ocjenu dostavljenih ponuda vršit ćekomisija koju će imenovati Vlada FBiH, uz asistenciju konsultanta (IHS).\nS ciljem sklapanja ugovora o istraživanju i eksploatacije nafte i plina, komisija će zajedno s konsultantom vršiti pregovare sa ponuđačima na osnovu obavezujućih ponuda dostavljenih na javno nadmetanje u skladu sa Zakonom. Pregovori sa naftnim kompanijama mogu trajati najviše pola godine. Po prijedlogu Vlade FBiH, Federalni parlament će imenovati Stručnu komisiju u kojoj će biti predstavnici oba doma i koja će vršiti nadgledanje postupka pregovora i izrade konačnog prijedloga ugovora s naftnim kompanijama.\nNakon završenih pregovora i pripremljenog prijedloga ugovora Stručna komisija će Vladi FBiH dostaviti izvještaj na osnovu kojeg će Vlada FBiH pripremiti i utvrditi prijedlog odluke o dodjeli koncesije s prijedlogom ugovora o njenoj dodjeli. Ovako utvrđeni prijedlog odluke bit će dostavljen Parlamentu FBiH na usvajanje, koji bi odlukom trebao ovlastiti federalnog premijera da potpiše ugovor o dodjeli koncesije za istraživanje i eksploataciju nafte i plina na određenim blokovima u Federaciji BiH.\nParlaleno sa ovim aktivnostima bit će proveden postupak za izbor ponuđača za izradu studije „Strateška procjena uticaja na okoliš pri istraživanju i eksploataciji nafte i plina u FBiH“.\nPrethodni članakDuodrama „Derviš i smrt“ Studio Teatra gostuje u Crnoj Gori\nSljedeći članakRudnik mrkog uglja Zenica dobio novu Upravu\nGradonačelnik Kasumović: Ispoštovali smo sve naredbe viših nivoa, pa i više od toga kako bi zaštitili naše građane


Na bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu senator DRI Nikola N. Kovačević, rukovodilac Kolegijuma i senator DRI Radule Žurić, član Kolegijuma, izražava uslovno mišljenje na Godišnji finansijski izvještaj DEMOS-a za 2017. godinu i negativno mišljenje na reviziju pravilnosti.\nFinansijskom revizijom je utvrđeno da je Godišnji konsolidovani finansijski izvještaj DEMOS-a za 2017. godinu sastavljen i prezentovan u skladu sa važećim okvirom finansijskog izvještavanja, osim za navedeno u Izvještaju pod tačkom 10 - Računovodstvene evidencije, tačkom 11.2 - Evidentiranje i popis imovine i obaveza, tačkom 11.3 - Potraživanja, tačkom 11.6 - Blagajničko poslovanje.\nRevizijom pravilnosti utvrđeno je da subjekt revizije nije sve finansijske i druge radnje uskladio sa zakonskim i drugim propisima koji su identifikovani kao kriterijumi za predmetnu reviziju. Neusklađenost se odnosi na nedosljednu primjenu Zakona o finansiranju političkih subjekata i izbornih kampanja ( član 13 stav 5 i član 18), Zakona o računovodstvu ( član 19), Zakona o obligacionim odnosima ( član 639) i Zakona o radu.\nU Izvještaju o reviziji Godišnjeg finansijskog izvještaja DEMOS-a za 2016. godinu Državna revizorska institucija je utvrdila određeni broj nepravilnosti i dala 7 preporuka za otklanjanje istih. Revizijom Godišnjeg finansijskog izvještaja DEMOS-a za 2017. godinu utvrđeno je da je subjekt revizije realizovao 2 preporuke, a nije realizovao 5 preporuka.\nKonačan Izvještaj o reviziji Godišnjeg finansijskog izvještaja DEMOS-a za 2017. godinu je objavljen na zvaničnoj internet stranici.\nIzvještaj o reviziji Godišnjeg finansijskog izvještaja Demos-a za 2017. godinu\nMore in this category: « Objavljen Konačni izvještaj o kontrolnoj reviziji Skupštine Crne Gore\tUčešće predstavnika DRI Crne Gore na prvom Dijalogu o Programu reforme upravljanja javnim finansijama »


Завод за заштиту природе Србије - Znanjem ka boljoj zaštiti prirodnih dobara Zemuna\nZnanjem ka boljoj zaštiti prirodnih dobara Zemuna\nGradska opština Zemun uputila je inicijativu Zavodu da podrži i uključi se u programske aktivnosti ove opštine na promociji zaštićenih područja Zemuna i razvijanju svesti njegovih građana o očuvanju zaštite prirode i životne sredine. Odazivajući se ovom pozivu, Zavod je učestvovao u prvoj od planiranih edukativnih akcija opštine Zemun koja je održana 21. avgusta 2015.\nU okviru ove akcije, stručni saradnici Zavoda Miloš Vukelić i Dejana Lukić održali su predavanja o SP „Vinova loza u Zemunu“ i PIO „Veliko ratno ostrvo“, i to u prostoru samih zaštićenih područja. Predavanja je pažljivo propratila grupa zainteresovanih Zemunaca, među kojima i predstavnici ekoloških nevladinih organizacija.\nPozdravljajući učesnike u ime organizatora, Koviljka Stojsavljević je istakla opredeljenje opštine Zemun da aktivno doprinosi zaštiti prirode i životne sredine boljim informisanjem i edukacijom građana. Proglašenjem Spomenika prirode „Vinova loza u Zemunu“ prvi put je u Srbiji stavljena pod zaštitu vinova loza, čokot vinove loze koji više od veka oplemenjuje gradsko dvorište u samom srcu Zemuna, istakao je ovom prilikom Miloš Vukelić. U postupku zaštite utvrđeno je da je loza hibridna sorta sortimenta Sibel 1000, nastala neposredno nakon pošasti izazvane filokserom u vinogradima širom Evrope. Pored njenih bioloških karakteristika, značaja kao genetskog potencijala otporne vrste, jednako je zanimljiv kulturno-istorijski aspekt Spomenika prirode, koji je takođe detaljno predstavio Vukelić.\nU okviru predavanja o PIO „Veliko ratno ostrvo“, u saradnji sa upravljačem, JP „Zelenilo-Beograd“ učesnici su obišle značajne lokalitete ostrva, gde ih je Dejana Lukić upoznala sa prirodnim vrednostima zaštićenog područja, zonama zaštite, i merama koje se primenjuju u aktivnoj zaštiti.\nOdržana predavanju su prva u nizu predavanja koja opština Zemun planira za promociju zaštitu prirode i zaštićenih područja na svojoj teritoriji.


HUMANITARNA AKCIJA U OSNOVNOJ ŠKOLI "PLAVI KRUG"\nZasadi život, budi heroj\nŠkola „Plavi krug“ već dugi niz godina učestvuje u brojnim humanitarnim akcijama. Svoje veliko srce učenici i nastavnici pokažu uvek kada se organizuju aktivnosti ovakvog karaktera.\nOvog puta učestvovali smo u predivnoj humanitarnoj akciji „Zasadi život , budi heroj“ koju je organizovalo nacionalno udruženje roditelja dece obolele od raka (NURDOR).\nDečje reakcije su bile emotivne, izrazili su emapatiju i želju da pomognu drugarima koji se bore da ozdrave i pokazali solidarnost. Donacijom od 100 dinara, deca su dobila „čarobnu grafitnu olovku“ kojom su mogli ne samo da pišu, već i da zasade novi život, biljku nane,bosiljka ili lavande.\nPrikupljena sredstva u ovoj akciji namenjena su novoj Roditeljskoj kući u Beogradu, koja će bar malo olakšati život oboleloj deci koja dolaze iz unutrašnjosti Srbije i njihovim najbližima.


SDP Srbije na pripremnom sastanku o međustranačkom dijalogu – SDP Srbije\nSDP Srbije na pripremnom sastanku o međustranačkom dijalogu\nSocijaldemokratska partija Srbije učestvovaće na pripremnom sastanku o međustranačkom dijalogu, koji se uz posredstvo poslanika Evropskog parlamenta vodi sa političkim grupacijama iz Srbije.\nNa sutrašnjoj onlajn konferenciji sa predstavnicima EU parlamenta, ispred SDPS-a, razgovaraće šef poslaničke grupe u Skupštini Srbije Branimir Jovanović i zamenica šefa poslaničke grupe Nataša Mihailović Vacić.\nSmatramo da su ovakvi sastanci važni i korisni, pre svega zbog prilike da se razgovara o konkretnim rešenjima u oblasti unapređenja izbornog zakonodavstva. Izborni uslovi i njihovo stalno poboljšanje stariji su od dnevne politike i pitanja odnosa vlasti i opozicije i predstavljaju temelj političkog života. Potrebno je da stalno tragamo za rešenjima koja vraćaju ljude u politiku i omogućavaju im da utiču na odluke i njihove donosioce.\nSDP Srbije nastavlja da se ponaša odgovorno i konstruktivno, pa će, u skladu sa tim, i biti učesnik međustranačkog dijaloga koji počinje i u njemu dati svoj puni doprinos.


Trofej Beograda 2021 u mačevanju - Dan u Beogradu\nNaslovna » Izlasci » Sport » Trofej Beograda 2021 u mačevanju\nTrofej Beograda u mačevanju (foto: Pixabay)\nTrofej Beograda 2021 u mačevanju\nNeko drugi 3. novembar 2021. Sport Postavite komentar\nTrofej Beograda 2021 u mačevanju biće održan u subotu, 6. novembra, u Hali 2 Beogradskog sajma, saopštavaju iz Sekretarijata za sport i omladinu.\nOve godine takmičenje zbog situacije sa virusom korona neće biti međunarodno, bar ne sa velikim brojem stranih takmičara kao ranijih godina. Na takmičenju se očekuje između 30 i 40 takmičara.\nTakmičenja počinju u subotu 6. novembra od 9.00, borbama u grupama. Posle borbi u grupama pristupiće se eliminacijama, dok su polufinalne i finalne borbe predviđene odmah posle eliminacionih. (Beoinfo)\nTagoviizlasci jesen u beogradu mačevanje sport trofej beograda\nPrethodni Novi filmovi u bioskopima: Gradonačelnik\nSledeći Sahrane i kremacije u Beogradu, 4. novembar 2021.


PA bris + kompletne mikrobiološke analize vagine i cerviksa!\nUradite sve potrebne analize u ginekološkoj ordinaciji Filia!\nKompletne mikrobiološke analize vagine i cerviksa\nRezultati za 48h\nRedovna poseta ginekologu i obavljanje najvažnijih analiza ključni su koraci ka održanju rekproduktivnog zdravlja jedne žene. Redovan ginekološki pregled podrazumeva i analizu briseva koja može da ukaže na brojne polno prenosive bolesti ili neka druga oboljenja.\nU ordinaciji Filia možete da uradite PA bris i kompletne mikrobiološke analize za 3600 dinara. Rezultati za 48h.


Esperanza EKO003 aparat za kuvanje na pari cena, cene Srbija, prodaja Beograd Novi Sad Niš\nEsperanza EKO003 aparat za kuvanje na pari cene\ncena od 5.390,00 do 6.599,00 din | prodavnica (5)\nEPonuda nije internet prodavnica već Vam omogućava da brzo i lako nađete Esperanza EKO003 aparat za kuvanje na pari po najjeftinijoj ceni. Naš cilj je da kupci budu što bolje informisani o ponudi Esperanza aparat za kuvanje na pari EKO003 na tržištu Srbije. Vrlo lako nalazite željeni proizvod za kategoriju Aparati za kuvanje na pari cene, ne morate da lutate od sajta do sajta za Esperanza Aparati za kuvanje na pari, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Esperanza EKO003 aparat za kuvanje na pari sa PRODAVCEM. EPonuda ne može da garantuje potpunu tačnost specifikacije i slika za Esperanza EKO003 aparat za kuvanje na pari. Pre kupovine, podatke za Esperanza aparat za kuvanje na pari EKO003 proverite na sajtu PROIZVOĐAČA.


DODIK UZ DAN GENOCIDNE TVOREVINE ŽELI SLOMITI I ORUŽANE SNAGE BIH — Bosnjaci.Net\nDODIK UZ DAN GENOCIDNE TVOREVINE ŽELI SLOMITI I ORUŽANE SNAGE BIH\nObjavljeno: 04. January 2017. 18:01:49\nPredsjednik Republike Srpske Milorad Dodik zatražio je da Treći pješadijski puk Oružanih snaga BiH i njegovi pripadnici učestvuju u aktivnostima predviđenim programom obilježavanja Dana RS i poručio da će se, u suprotnom, smatrati da su Oružane snage BiH neprijateljski nastrojene prema RS-u.\nOn je naglasio da RS obilježava svoj dan 9. januara, da sve institucije RS - predsjednik, Narodna skupština, Vlada stoje iza ovog datuma, kao i sve političke partije koje su se dogovorile da se ovaj datum obilježava.\n"Za nas je neprihvatljivo da ministar odbrane BiH na ovaj način krši dogovor o formiranju Oružanih snaga BiH, bez obzira što sebi pokušava da pribavi snagu, i mi odbacujemo bilo kakvo selektivno dozvoljavanje učešća pripadnika Trećeg pješadijskog puka Oružanih snaga BiH", istakao je.\nDodik očekuje da svi iz RS-a odgovorni za formiranje vojske i upravljanje vojskom jasno iskažu svoj stav, a od člana Predsjedništva BiH Mladena Ivanića da izda nedvosmislen nalog za učešće Trećeg pješadijskog puka i njegovih pripadnika u obilježavanju Dana RS.\nOn je zahvalio na aktivnostima pomoćnika ministra odbrane BiH Borisa Jerinića i očekuje da će pozvati puk i pripadnike puka da učestvuju u organizaciji i programu obilježavanja. Ponovio je poziv pripadnicima Trećeg pješadijskog puka da učestvuju u obilježavanju Dana RS-a.


ECB podigla prognozu privrednog rasta i inflacije – Bankar.rs\nHome/ANALIZE/ECB podigla prognozu privrednog rasta i inflacije\nECB podigla prognozu privrednog rasta i inflacije\nEvropska centralna banka (ECB) povećala je projekciju inflacije za 2021. godinu usled skoka cena na početku godine i blago podigla prognozu privrednog rasta, iako su mere ograničenja za suzbijanje pandemije COVID-19 produžene.\nPrema novom osnovnom scenariju, ECB očekuje da će bruto domaći proizvod (BDP) evrozone ove godine porasti za 4,0 posto, umjesto za 3,9 procenata, koliko je predviđano u decembru, prenosi Tanjug, pozivajući se na Rojters.\nOčekuje se da će inflacija u proseku iznositi 1,5 posto, što je iznad ranije projektovane stope od 1,0 posto, rekla je predsednica ECB-a Kristin Lagard nakon sednice ove banke.\nLagard je kazala da su rizici po ekonomske izglede postali uravnoteženiji, ali da kratkoročni i dalje naginju ka negativnoj strani zbog pandemije i mera za njeno obuzdavanje.\nDodala je da će, pod uticajem privremenih faktora i rasta cena energenata, inflacija biti veća ove i naredne godine nego što se ranije očekivalo.\nCentralna banka evrozone je blago spustila prognozu privrednog rasta za iduću godinu na 4,1 procent, sa prethodno projektovanih 4,2 posto, dok je za 2023. godinu zadržala na nepromenjenom nivou od 2,1 posto.\nSa druge strane, povećala je projekciju inflacije sa 1,1 posto na 1,2 posto za 2022. godinu, a u 2023. godini očekuje rast potrošačkih cena od 1,4 procenta, koliko je predviđala i pre.\nPredsednica ECB-a je navela da oporavak svetske tražnje i dodatne fiskalne mere podržavaju globalnu i aktivnost u evrozoni, ali da uporno visoke stope korona infekcija, širenje mutiranih sojeva virusa i s tim povezano produženje i pooštravanje mera ograničenja imaju negativan kratkoročni uticaj na privredu bloka.\n“Dolazni ekonomski podaci ukazuju na nastavak ekonomske slabosti u prvom kvartalu 2021. godine, usled upornog trajanja pandemije i posledičnih mera za njeno suzbijanja. Kao rezultat toga, realni BDP će vjerovatno ponovo pasti u prvom kvartalu ove godine”, rekla je Lagard.\nPrema njenim rečima, ECB će nastaviti pratiti kretanja deviznog kursa, s obzirom na njegove moguće implikacije na srednjoročne izglede inflacije.\nLagard je poručila da je ECB spremna, po potrebi, prilagođavati sve svoje instrumente kako bi podržala ekonomsku aktivnost i osigurao da se inflacija kontinuirano kreće ka ciljanoj stopi ECB-a od neznatno ispod 2,0 posto.\nECB Evropska centralna banaka (ECB) privredni rast\nPočinje provera - ko ne dokaže poreklo imovine...\nMaskovi tvitovi motivisali 37% ljudi na ulaganja u kriptovalute


AQpure sistem za prečišćavanje vode za piće\nGrundfos AQpure je sistem za pročišćavanje vode na bazi ultrafiltracije, optimizovan za proizvodnju pitke vode u lokalnim zajednicama, takođe u udaljenim područjima gde uspostavljanje stabilne, pouzdane i pristupačne proizvodnje pitke vode iz jezera i reka može biti izuzetno izazovno.\nSvaki Grundfos AQpure sistem proizvodi pitku vodu filtrirajući bakterije, viruse i čestice iz izvora sirove vode.\nGrundfos AQpure je izgrađen na modularnom konceptu koji omogućava prilagođavanje svakog AQpure sistema specifičnim kvalitetima sirove vode na lokaciji. To se radi sledeća 3 koraka:\nKorak 1: Prepoznajte koja od četiri kategorije vode najbolje opisuje Vašu sirovu vodu pomoću klasifikacione šeme\nKorak 2: Konfigurišite svoj AQpure sistem za pročišćavanje vode na osnovu 11 standardiziovanih kombinacija korišćenjem konfiguracione šeme proizvoda\nKorak 3: Dodajte sve opcione module koji će odgovarati specifičnim potrebama Vaše lokacije i kvalitetu sirove vode\nGrundfos AQpure može raditi kao samostalan sistem za prečišćavanje vode ili u kombinaciji sa Grundfos AQtap dispanzerima vode u primenama kod stanica za vodu. Sistem za prečišćavanje vode može se koristiti i u stambenim zgradama, odmaralištima i industrijama.\nSamostalna proizvodnja pitke vode\nStanice za vodu\nPotpuna prilagodljivost iz modularnog koncepta\nVrhunska pouzdanost u proizvodnji vode\nIsplativost kroz prefabrikovane sisteme\nAutomatizovana i robusna\nSamoadaptivni nadzor i čišćenje\nDugi intervali servisiranja za minimalno vreme mirovanja\nDaljinsko nadgledanje putem Grundfosovog daljinskog upravljanja (GRM)\nSolarno napajanje i minimalni troškovi rada


Obnovljivi izvori energije i razvoj poljoprivrede, ključni potencijali Višegrada\nPočetna / Obnovljivi izvori energije i razvoj poljoprivrede, ključni potencijali Višegrada\n13. 04. 2018. 18:26\nProjekat „Lokalna zajednica preuzima inicijativu“ kojeg sprovodi Kancelarija specijalnog predstavnika Evropske unije u BiH (EUSR) nastavljen je posjetom Višegradu, gdje je održana deveta javna debata o ulozi lokalne zajednice u procesu pridruživanja EU.\nDomaćin debate, šef Delegacije Evropske unije u BiH i specijalni predstavnik EU ambasador Lars-Gunnar Wigemark je razgovarao sa različitim predstavnicima lokalne zajednice, privrednicima, poljoprivrednicima, predstavnicima civilnog društva i drugih i izrazio zadovoljstvo posjetom ovoj opštini, koja, kako je rekao, obiluje izuzetnim razvojnim potencijalima posebno u sektoru obnovljivih izvora energije.\n„Za mene je veliko zadovoljstvo što imam priliku da razgovaram sa građanima, onima koji učestvuju u kreiranju i unapređenju života u lokalnim zajednicama, poput Višegrada, jer zajedničkim snagama možemo uraditi mnogo toga na bh. putu evropskih integracija“, istakao je šef delegacije EU u BiH i specijalni predstavnik EU u BiH Lars-Gunnar Wigemark.\n„Uz kvalitetnije raspolaganje prirodnim resursima na polju obnovljivih izvora energije, razvoja poljoprivrede i turizma, tu su i zaštita životne sredine i podizanje ekološke svijesti kao jedan od glavnih izazova sa kojima je ova lokalna zajednica suočena“, dodao je Wigemark.\nDebati u Višegradu pridružila se i ambasadorica SR Njemačke Christiane Hohmann koja je naglasila da su EU i njene članice duboko posvećene napretku BiH i njenom pristupanju velikoj evropskoj porodici. „Došli smo ovdje da razgovaramo sa vama i čujemo vaše mišljenje o svim važnim pitanjima i dilemama koje imate o procesu evropskih integracija“, naglasila je ambasadorica Hohmann.\nRegionalna ekspertica i koordinator Evropske mreže preduzetništva Crne Gore Ljiljana Belada ukazala je na važnost saradnje lokalnih vlasti sa privrednim sektorom u lokalnim zajednicama. „Crna Gora je otvorila gotovo sva poglavlja u pregovorima sa EU i kao takva može poslužiti kao dobar primjer BiH“, istakla je Belada.\nDebatu u Višegradu pratio je izuzetno dinamičan razgovor svih učesnika sa ambasadorima, regionalnim i domaćim ekspertima koji su uključeni u projekat „Lokalna zajednica preuzima inicijativu“.\nKljučna pitanja odnosila su se na to kako pristupiti sredstvima EU i kako što bolje odgovoriti na zahtjevne EU procedure u pripremi projekata.\nProLocal – Program za lokalnu samoupravu i ekonomski razvoj u BiH koji finansiraju EU i njemačka vlada, a provodi GIZ.\nUred specijalnog predstavnika Evropske unije u Bosni i Hercegovini (EUSR) sprovodi projekat „Lokalna\nzajednica prEUzima inicijativu“ u okviru kojeg će posjetiti još 5, od ukupno 15 lokalnih zajednica u BiH, održati javne debate o ulozi lokalne zajednice te izazovima i mogućnostima koje nudi proces pristupanja EU.


Naslovna Fudbal 5 najplaćenijih veznih fudbalera na svetu\nLjubiteljima fudbala odavno je postalo jasno da se moderna “verzija” ovog sporta više ne tiče samo lopte i dešavanja na terenu. U kancelarijama klupskih giganata sada se mnogo više priča o ciframa i novcu. Pet najplaćenijih veznih fudbalera to ilustruje na najbolji način.\nBogati vlasnici diktiraju cene igrača na tržištu i njihove plate, transferi na finansijskom planu iz sezone u sezonu postaju sve nerealniji, a u tome dominira nekoliko klubova sa nadrealnim budžetom.\nMančester siti, Pari Sen Žermen, Real Madrid, Milan, ali i Mančester junajted, Čelsi, Barselona i Juventus, pored mnogih drugih, važe za najbogatije fudbalske klubove na svetu, ali neretko čitamo i o neverovatnim novčanim ulaganjima u Kini ili Sjedinjenim Državama.\nNejmar, Lionel Mesi, Kristijano Ronaldo, Hulk, Ezekijel Laveci i Geret Bejl na nedeljnom nivou zarađuju i do 400.000 evra, ali ni klasični vezni fudbaleri ne zaostaju mnogo iza njih kada je i pitanju ogromna plata.\nS tim na umu, pogledajmo pet trenutno najplaćenijih vezista na planeti.\n5. Filipe Kutinjo (Barselona)\nBarselona je dugo pokušavala da pronađe zamenu za Andresa Inijestu koji će u maju napuniti 34 godine, a nakon mukotrpnih pregovora sa Liverpulom, u Filipeu Kutinju uspela je da pronađe vezistu svetske klase.\nBrazilac je u proteklom januaru prešao na Nou Kamp za 160 miliona evra i trenutno važi za jednog od najsvestranijih veznih igrača koji mogu da igraju na više pozicija, a prepoznatljiv je po odličnim dodavanjima, pravoj viziji, ali i driblinzima.\nKutinjo je upisao 201 nastup za “Redse” i postigao je 54 gola za pet i po godina koliko je proveo na Enfildu. Ovaj 25-godišnji fudbaler sada će igrati pored Mesija, Suaresa i Dembelea, a njegova nedeljna plata iznosi 270.000 evra.\n4. Kevin de Brujne (Mančester siti)\nMožda i najbolji ofanzivni vezista na svetu, Kevin de Brujne pridružio se Mančester sitiju 2015. godine u rekordnom transferu vrednom 62 miliona dolara i ubrzo je postao ključni igrač jednog od najskupljih timova na svetu.\nDe Brujne ima mnogo kvaliteta, a ističu se njegovi dugi i precizni pasovi, ali koliko je dragocen menadžeru Pepu Gvardioli dovoljno govori podatak da je u novoj sezoni zabeležio 11 golova i 14 asistencija.\n“Građani” dominiraju Premijer ligom, a izgledaju briljantno i u Ligi šampiona, najviše zahvaljujući uslugama fantastičnog Belgijanca koji je nedavno navodno potpisao novi ugovor uz nedeljna primanja od čak 292.000 evra.\n3. Pol Pogba (Mančester junajted)\nPol Pogba važi za najkompletnijeg centralnog veznog fudbalera. Francuz je najpre 2012. godine napustio Mančester junajted i preselio se u Juventus gde je proveo naredne četiri godine, pre nego što je ponovo stigao na Old Traford.\nPovratak u tim Žozea Murinja koštao je “Crvene đavole” oko 100 miliona evra, a njegova nedeljna plata iznosi blizu 327.000 evropskih novčanica, što ga čini trećim najplaćenijim vezistom na svetu.\nJunajted je izdvojio ogromnu sumu novca zbog njegovih mogućnosti da potpuno sam dominira terenom s obzirom da je Pogba, pored sjajnih fizičkih predispozicija i dominantnosti u vazdušnim duelima, prilično kreativan u mnogim situacijama.\nU Juventusu je osvojio četiri titule u Seriji A i dva Kupa Italije, a “Staroj dami” je pomogao i da zaigra u finalu Lige šampiona u sezoni 2014/15. U crno-belom dresu Pogba je upisao 178 nastupa i 34 pogotka, dok je s Junajtedom prošle godine podigao trofej u Ligi Evrope.\nNemački vezista nedavno je “zaustavio” spekulacije o njegovoj budućnosti u Arsenalu kada je sa londoskim klubom potpisao novi, trogodišnji ugovor i tako nastavio saradnju sa Arsenom Vengerom.\nOvog 29-godišnjeg fudbalera pojedini navijači zovu i “kraljem asistencija”, što je i razumljivo s obzirom da je sa 49 ključnih dodavanja kreirao najviše golova u Premijer ligi još od 2013. godine.\nNjegov prethodni ugovor trebalo je da istekne predstojećeg leta, ali “Tobdžije” su reagovale na vreme i s Ozilom dogovorile saradnju do 2021. godine, dok će klub za njegove usluge svake nedelje izdvajati čak 394.000 evra.\n1. Oskar (Šangaj SIPG)\nJedan od najtalentovanijih brazilskih fudbalera, Oskar, ujedno je i glavni razlog zašto smo u uvodnom delu teksta spomenuli i Kinu.\nOskar je sa Čelsijem, u koji je stigao 2012. godine, osvojio Premijer ligu, Ligu Evrope i Liga Kup, da bi nakon četiri i po godine na Stamford Bridžu odlučio papreno da naplati svoje uspehe, odnosno zaigra za Šangaj SIPG.\nU Čelsiju je zabeležio 30 golova i 25 asistencija, a veliki preokret u karijeri napravio je kada se 2016. godine preselio u Kinu za više od 65 miliona evra.\nTada je Oskar ujedno postao i ubedljivo najplaćeniji vezista na svetu. Svake nedelje, njegov bankovni račun postaje bogatiji za neverovatnih 450.000 evra.\nPrethodni tekstOd Danske do Grčke, od Južne Koreje do Belgije: 11 transfera Crnogoraca u januaru!\nSledeći tekstFejenord će ostati bez titule, ali Van Persi ponovo trese mreže!


Dodik uvjeren u pobjedu\nSrna 10.10.2014 18:00\nBEOGRAD - Kandidat koalicije SNSD-DNS-SP za predsjednika Republike Srpske Milorad Dodik izjavio je da je uvjeren u izbornu pobjedu i poručio da će priznati svaku odluku naroda Srpske.\nDodik je odbacio ocjene da je u kampanji više okrenut nacionalnim nego ekonomskim temama, ističući da to može da tvrdi samo onaj ko ne poznaje složeno pitanje nadležnosti u BiH.\nOn kaže da konkretna djela govore o tome koliko je ekonomija u fokusu Vlade Srpske - sistemske mjere koje Vlada provodi i, između ostalog, više od milijardu evra vrijednih investicija obezbijeđenih u proteklom vremenu.\nNaglašavajući koliko je važno u svakom segmentu isticati pitanje statusa Republike Srpske, Dodik je rekao za Radio-televiziju Srbije da se u razgovorima o statusu dotiču i ekonomska pitanja.\n"Za mnoge od vas u Srbiji to je veoma kompleksno da se razumije, ali recimo, Centralna banka BiH, kao emisiona banka, u nadležnosti je stranaca i oni odlučuju, a vi kao lokalna vlast treba da vodite, na primjer, fiskalnu politiku, koja uopšte nije u vašim rukama", rekao je Dodik.\nOn je istakao da je pitanja statusa direktno u vezi sa ekonomijom i da odlučivanje ne treba da bude ispušteno, jer samo tako može da se generiše snaga naroda.\n"Što se tiče opozicije, ona je odavno izgubila kompas. Kod njih nema politike. Oni su se usmjerili na to da devastiraju ili pokušaju devastirati ono što sam ja i moje ime i prezime ovih prethodnih godina. To isključivo korespondira sa onim što je uloga i želja stranaca", rekao je Dodik.\nOn je ocijenio da djeluje da je opozicija u direktnoj komunikaciji sa strancima.\n"Vidimo da im je stalo do gole vlasti, a onda po sistemu 'vidjećemo sutra kako ćemo', doveli bi u poziciju neizvjesnosti čitavu Republiku Srpsku i naciju. Njihovo poltronstvo međunarodnoj zajednici prevazilazi svaku vrstu ukusa", rekao je Dodik.\nOn je istakao da treba sarađivati sa svima, ali da zbog evropskog puta nikada ne bi dozvolio da se spriječi veliko partnerstvo sa Ruskom Federacijom, ukazujući na mnoge benefite na političkom i ekonomskom planu.\nDodik kaže da nije ni antievropljanin, ali ni srčani zagovornik EU, iako je to mjesto kome treba težiti i usaglašavati aktivnosti, te dodao da je takav stav rezultat promišljene politike.\n"Naša opozicija ne razumije tu politiku i ona funkcioniše na bazi refleksa", ocijenio je Dodik.\nOn je naveo da je zahvalan predsjedniku Rusije Vladimiru Putinu zbog podrške velikim projektima, koji su značajni za Republiku Srpsku, kao što su gasovod "Južni tok" i druge investicije poput istraživanja nafte, kao i termoelektrane na gas u Banjaluci i Prijedoru, koje će omogućiti energetsku stabilnost Republike Srpske.\n"Zahvalan sam i mislim da treba da bude zahvalna i Republika Srpska i Srbi u cjelini, jer nam daje mogućnost da riješimo svoj problem buduće energetske stabilnosti", rekao je Dodik.\nOn je istakao da je Putin podržao Republiku Srpsku i njeno sadašnje rukovodstvo.\n"Oponenti u Republici Srpskoj kažu - Rusija bi pomogla u svakom slučaju. Da, imali su oni svoje predsjednike, pa nijedan nije dosegnuo ni do najobičnijeg službenika u Kremlju, a kamoli do predsjednika Ruske Federacije", rekao je Dodik.\nNapominjući da to ne znači da je rusofil, Dodik ističe da je realan i da saradnja sa EU i SAD, takođe, treba da bude u fokusu aktivnosti, naročito imajući u vidu pitanje bezbjednosti u svjetlu rastućeg islamističkog ekstremizma.\n"Ako izgubimo nadležnost za bezbjednost, gubimo mogućnost da se odbranimo, jer bošnjačka politička elita nikada nije direktno stala protiv muslimanskog ekstremizma, nego je to prećutno puštala i sada imamo 3.400 njih na spisku imenom i prezimenom koji su spremni za samostalni teroristički akt", rekao je Dodik.\nOn kaže da je to stvar koja ne može da bude riješena bez bošnjačkih političara, SAD i nekih drugih saveznika, pa i Rusije.\nDodik je rekao da računa na pobjedu na izborima, jer je dosadašnja vlast radila dobro svoj posao i poznata je po velikoj energiji koju ulaže.\n"Ako izgubim, to će biti veći problem Republike Srpske nego mene lično. U svakom slučaju, ostavićemo narod da odluči, a ja ću priznati svaku vrstu rezultata koji će se pokazati na izborima", rekao je Dodik.\nGovoreći o prvim potezima poslije izbora, Dodik je najavio da će uzeti par dana odmora, a zatim razgovarati s koalicionim partnerima o formiranju vlade.\nStari Savjet ministara dočekaće nove izbore?\nOštre reakcije na izjavu Mire Kovača: "Crtaju se neke nove mape"\n"U BiH na snazi jedna vrsta tihog državnog udara"\nPola miliona KM od Vlade Srpske za bolji život Srba u FBiH\n"Radnici nepoznate firme ušli u zgradu parlamenta i mijenjali opremu"


Fudbaler Atletiko Madrida Luis Suares povredio je mišić na levoj nozi, saopštio je njegov klub. Urugvajski napadač je povredjen na treningu, a prema navodima španskih medija, pauziraće tri nedelje. Atletiko se na tabeli španskog prvenstva nalazi na… »\nJedan od najopasnijih kriminalaca u Evropi: Nastavlja se suđenje Igoru Srbinu, imao 20 lažnih identiteta (foto)\nNašao je se na listi najtraženijih u mnogim zemljama Evrope, a uhapšen je upravo u Španiji 2017. godine nakon što je počinio tri ubistva. Norbertu Feheru, poznatijem kao Igor Srbin i Igor Rus, sledeće nedelje se nastavlja suđenje u Španiji zbog… »\nDijego Simeone noćima neće moći da spava zbog svega što mu se dešava. Dijego Simeone noćima neće moći da spava zbog svega što mu se dešava. Titula im polako klizi, a povreda najboljeg igrača tima ove sezone mogla bi da napravi haos u završnici… »\nOstavio je pečat u najvažnijem meču srpskog fudbala. Priliku da oseti čar Večitog derbija imao je veliki broj stranaca, a svoje ime među strelcima upisao je i Luis Ibanjez. Omaleni Gaučos bio je precizan u 150. okršaju večitih rivala, koji je… »\nPoslednja vest - povreda koja može da odredi prvaka Španije!\nKao što smo preneli Luis Suarez je doživeo povredu na današnjem treningu a ubrzo je stigla i potvrda da će Urugvajac propustiti nekoliko utakmica. Iz nekoliko pouzdanih izvora stigla je potvrda da će Urugvajac pauzirati sigurno tri nedelje, i da će… »\nDve dobre, ali i jedna baš loša vest za Atletiko Madrid\nAtletiko Madrid je gotovo sigurnu titulu doveo do krajnje neizvesnosti. Barselona je prišla na bod, Real Madrid na tri, a Atletiko ima i najteži raspored do kraja. Već u sledećem kolu, Atletiko ima novo teško gostovanje, posle Sevilje, ide Betisu u… »\nFudbaler Atletiko Madrida Luis Suares povredio je mišić leve noge tokom treninga u sredu, potvrdio je klub. Ne navodi se koliko će iskusni Urugvajac morati da pauzira. Kako prenose španski mediji, Suares je morao ranije da napustio trening zbog… »


Iako je sve rešeno već posle tri seta, pogleda na maksimalan rezultat ne odražava pravo stanje stvari na terenu. Turinci se nisu uplašili gostovanja prvoplasiranoj ekipi prvenstva, a dva uvodna čina bila su neizvesna do poslednjeg momenta. Odlučivale su nijanse, ali furija je ipak bila uz klub iz Nove Pazove. U napornoj utakmici, Mladost je uspevala da im parira i zadaje probleme, međutim posle 2:0 teško im je bilo da se vrate u život.\nIgrači kluba iz Turije su trenutno na petoj poziciji sa devet bodova, a pred njima se nalazi novi ispit, mnogo lakši nego ovaj. U subotu, 25. novembra od 19 časova odbojkaši Mladosti dočekaće novosadski Dunav Volej koji pripada ''donjem domu'' sa samo jednom pobedom, pa bi Turinci posle ovog okršaja mogli da se nakon dva poraza vrate na stazu uspeha.


Srbi se masovno sele u Beograd, a evo koja opština im je najprimamljivija, a iz koje svi beže\nIzvor: SrbijaDanas.com, 31.Jul.2021, 12:47\nU odnosu na prethodne godine, migracioni saldo beleži pad, odnosno u 2020. godini registrovano je 2.858 lica manje nego u odnosu na 2019. godinu kada je razlika između doseljenih i odseljenih iznosila 7.724.\nČak 43.428 stanovnika Srbije u toku prethodne godine rešilo je da trajno promeni mesto boravka i bolji život potraži u nekoj od opština u prestonici naše zemlje.\nBilo je i onih koji su odlučili da zauvek napuste Beograd, pa je tako iz prestonice odseljeno >> Pročitaj celu vest na sajtu SrbijaDanas.com << 38.562 stanovnika. Kada se uporede brojke, ukupan migracioni saldo, tačnije odnos između broja doseljenih i odseljenih iznosio je 4.866 ljudi.\nMeđutim, u odnosu na prethodne godine, migracioni saldo beleži pad, odnosno u 2020. godini registrovano je 2.858 lica manje nego u odnosu na 2019. godinu kada je razlika između doseljenih i odseljenih iznosila 7.724.\nNajviše pridošlica i ujedno najveći pozitivan saldo imala je opština Zvezdara sa 2.033 doseljenih stanovnika više u odnosu na odseljene, a za njom slede Zemun sa migracionim saldom od 1.129 žitelja i Palilula sa 879 stanovnika.\nPozitivan migracioni saldo tokom prošle godine bio je u Barajevu, na Voždovcu, Vračaru, u Grockoj, Obrenovcu, Sopotu i Surčinu, dok je negativan zabeležen u Lazarevcu, Mladenovcu, Rakovici, Savskom vencu, Čukarici, Starom gradu i Novom Beogradu.\n-Podaci pokazuju i da Novi Beograd ima mnogo doseljenih, ali još više onih koji su otišli, pa je njegov saldo negativan. Negativan bilans od centralnih gradskih opština ima i Čukarica, gde je bilo 3.528 doseljenika i 3.795 osoba koje su odlučile da se odsele iz ove opštine - rekli su nadležni iz Sekretarijata za upravu.\nPodaci pokazuju i da su se Beograđani najviše selili iz jedne u drugu beogradsku opštinu i to skoro 62,2 odsto njih. Najveći procenat doseljenika bilo je u uzrastu od 25 do 34 godine, dok je u istoj starosnoj grupi bio i najveći broj odseljenih iz Beograda.\nTokom prošle godine 3.662 stanovnika naše zemlje starijih od 65 godina odlučila su da život provedu u prestonici, dok je isto toliko rešilo da glavni grad zamene nekim drugim.


Mlada fudbalska reprezentacija Engleske - Blic Sport\nMlada fudbalska reprezentacija Hrvatske izgubila je u utakmici 3. kola grupe D od selekcije Engleske rezultatom 2:1, ali je prvi put u istoriji prošla u četvrtfinale Evropskog prvenstva za mlade, a na kraju meča je nastao nezapamćen haos.\nFudbaleri Rumunije i Francuske remizirali su u poslednjem kolu grupe C Evropskog prvenstva za mlade (0:0). Prilično miroljubiv susret je završen rezultatom koji je odgovarao obema ekipama, pa ćemo u polufinalu videti ova sastava.\nSPEKTAKL NA U21 PRVENSTVU EVROPE Rumuni u fenomenalnoj završnici ŠOKANTNO eliminisali Engleze\nMlada fudbalska reprezentacija Rumunije pobedila je Englesku sa 4:2, u spektakularnoj završnici utakmice i šokantno je eliminisala iz daljeg takmičenja, u drugom kolu grupe C na Evropskom prvenstvu u Italiji i San Marinu.\nMladi fudbaleri Francuske bili su bolji od vršnjaka iz Engleske sa 2:1 u prvom kolu Evropskog prvenstva, a taj meč je bio pakleno iskušenje za našeg sudiju Srđana Jovanovića.\nFudbalska reprezentacija Nemačke plasirala se u finale Evropskog prvenstva za mlade pošto je u Tihom pobedila selekciju Engleske posle boljeg izvođenja jedanaesteraca sa 6:5.\nEvropsko prvenstvo za fudbalere do 21 godine počelo je u Poljskoj utakmicom u kojoj su Švedska i Engleska igrale bez pogodaka.\nEngleska sačuvala Srbiji dobre šanse da se nađe na OI, remi Portugalaca i Italije\nFudbalska reprezentacija Engleske do 21 godine savladala je uz dosta muke Švedsku sa 1:0 i tako došla do svoje prve pobede na Evropskom prvenstvu u Češkoj, dok su u istoj grupi B Italija i Portugalije odigrale bez golova (0:0).\nEnglezi oslabljeni: Berahino propušta EP u Češkoj\nEngleski fudbalski reprezentativac Saido Berahino propustiće Evropsko prvenstvo za mlade u Češkoj zbog povrede kolena.\nKomplikacije u borbi za Olimpijske igre, Engleska poražena od Portugalije\nMlada reprezentacija Portugalije savladala je fudbalere Engleske sa 1:0 i tako pomalo otežala ostalim reprezentacijama put do Olimpijskih igara u Riju sledeće godine.\n"Orlići" da se pripaze: Najveće otkrovenje Premijer lige predvodi Engleze u Češkoj\nFantastični napadač Totenhema Hari Kejn predvodiće reprezentaciju Engleske na Evropskom prvenstvu za igrače do 21 godine koje se održava u Češkoj od 17. do 30. juna.\nKo je Hari Kejn: Totenhemovo čudo tavorilo u nižim ligama, a sada je zvezda\nOtkrovenje u Premijer ligi ove sezone bez sumnje je 21-godišnji Hari Kejn, fudbaler koji je na 25 odigranih utakmica u ovoj sezoni za Totenhem postigao čak 17 pogodak i upisao tri asistencije, a svoje fudbalsko ime i iskustvo sticao je dugo godina u nižim ligama Engleske.\nRahim Sterling optužen da je napao devojku\nFudbaler Liverpula Rahim Sterling izjasnio se pred sudom za prekršaje u tom gradu da nije kriv po optužnici za napad na svoju devojku.\nEpilog nereda u Kruševcu: Uslovne zatvorske kazne mladim reprezentativcima!\nViši sud u Kruševcu proglasio je mlade srpske fudbalere Gorana Čaušića, Ognjena Mudrinskog, Aleksandra Kirovskog i Đorđa Despotovića, kao i pomoćnog trenera Andreju Milutinovića krivim za nasilničko ponašanje posle utakmice sa Engleskom i osudio ih uslovno na godinu dana zatvora.\nPirs platio ceh za debakl, Engleska traži novog selektora mlade selekcije\nFudbalski savez Engleske saopštio je da neće produžiti saradnju sa selektorom mlade reprezentacije Stjuartom Pirsom, čiji ugovor ističe 1. jula.\nUEFA traži oštre kazne: "orlići" godinu dana bez takmičenja, FSS da plati 200.000 evra!\nDisciplinski inspektor UEFA Žan-Samjuel Leuba je tražio od Komisije za žalbe Evropske kuće fudbala da mlada fudbalska reprezentacija Srbije bude isključena iz sledećeg ciklusa takmičenja, kao i da FSS plati 200.000 evra zbog incidenata na baraž meču sa selekcijom Engleske.\n"San": Srpska policija neće saslušavati naše igrače zbog nereda u Kruševcu\nEngleski tablod San i dalje piše o neredima na prošlogodišnjoj utakmici mladih reprezentacija Srbije i Engleske u Kruševcu, a kao poslednju i "ekskluzivnu" informaciju navodi da igrači Stiven Kolker i Tomas Ins neće biti saslušavani od srpske policije zbog incidenata.\nUEFA prelomila: Ulaže žalbu na svoje kazne povodom incidenata u Kruševcu!\nEvropska fudbalska unija (UEFA) odlučila je da se žali na sankcije u vezi sa incidentima na utakmicama mladih reprezentacija Srbije i Engleske, koja je igrana u Kruševcu 16. oktobra.\n“Blic” saznaje: Platini nije tražio da se preispita kazna za Srbiju\nPredsednik UEFA Mišel Platini nije tražio da Disciplinska komisija ove organizacije ponovo odlučuje o kazni za Fudbalski savez Srbije u „slučaju Kruševac“, saznaje “Blic” u sedištu UEFA u Nionu.\nUEFA razmišlja da se žali na sopstvenu odluku o kazni Srbiji?!\nČelnici Evropske fudbalske unije (UEFA) razmišljaju o mogućnosti da se žale na odluku sopstvene disciplinske komisije o kaznama za Srbiju zbog incidenata u Kruševcu na meču sa mladom reprezentacijom Engleske.\nHrvatski mediji posle kazni za incidente u Kruševcu: Srbi, zahvalite se Platiniju\nPod naslovom "Srbi, zahvalite Platiniju", jedan od najpopularnijih hrvatskih internet portala, index.hr, prokomentarisao je kaznu koju je UEFA odredila našem Fudbalskom savezu za incidente koji su obeležili kraj meča mladih selekcija Srbije i Engleske u Kruševcu.\nRio Ferdinand: Kakve su ovo kazne za rasizam u Kruševcu, UEFA mora da se šali!\nFudbaler Mančester Junajteda i doskorašnji engleski reprezentativac Rio Ferdinand, oštro je, posle susreta mladih reprezentacija Srbije i "gordog Albiona" u Kruševcu, iskritikovao Fudbalsku asocijaciju Engleske, da bi sada napisao na Tviteru nešto drugo.


Dobrobiti kafe : Jedan od najomiljenijih jutarnjih napitaka - Pozitivne.info\nDobrobiti kafe : Jedan od najomiljenijih jutarnjih napitaka\n1. Sam miris kafe snižava nivo stresa\nNaučnici Univerzitetu u Seulu otkrili su kako su pacovi, kojima je izmeren veći nivo stresa zbog nespavanja, iskusili promjene u proteinima mozga koji se povezuju sa stresom, nakon što su bili izloženi mirisu kafe. Ali, ovo istraživanje ne vezuje se za sami stres, već samo za onaj izazvan nedostatkom spavanja.\nIstraživanje ljekara Ronalda Postuma pokazalo je da, osim rezultata ranijih istraživanja koji ukazuju da ljudi koji redovnoo konzumiraju kafu imaju manju tendenciju prema razvijanju Parkinsonove bolesti, takođe mogu smanjiti simptome nakon što obole od ove bolesti.\n3. Kafa je sjajna za vašu jetru\nIstraživanje sprovedeno na 125.000 ljudi tokom 22 godine pokazalo je da oni koji piju najmanje jednu šoljicu kafe dnevno imaju 20 odsto manje šanse da razviju cirozu jetre. Takođe, otkrivene su i prednosti u prevenciji obolevanja od ne-alkoholične masne jetre.\nStudija američkog Nacionalnog Instituta za zdravlje pokazalo je da oni koji piju četiri il više šoljica kafe dnevno imaju 10 odsto manje šanse da postanu depresivni. I to ne zbog kofeinskog adrenalina, već jer je puna antioksidansa.\n5. Pijenje kafe održava vaš mozak duže zdravim\nIstraživači Univerziteta na Floridi pokazali su da se kod ljudi 65 godina starosti, koji su imali veliki nivo kofeina u krvi, Alchajmerova bolest razvila dvije do četiri godine kasnije nego kod onih s niskim nivoom kofeina.\n#Tagovi:Kafa je sjajna za vašu jetru, kafa nije uzalud jedan od najomiljenijih jutarnjih napitaka, Kafa ublažava simptome Parkinsonove bolesti, Pijenje kafe održava vaš mozak duže zdravim, Sam miris kafe snižava nivo stresa, Zbog kafe postajete srećniji


Magazin RENOME Poznata džez saksofonistkinja i kompozitorka Jasna Jovićević u Crnoj Gori\n“Mjesec poštovanja džeza u Crnoj Gori/Jazz Appreciation Month in Montenegro - JAM 2018”.\nPoznata džez saksofonistkinja i kompozitorka Jasna Jovićević će sa svojim sekstetom boraviti u Crnoj Gori na koncertnoj turneji od 18. do 20. aprila, u okviru manifestacije “Mjesec poštovanja džeza u Crnoj Gori/Jazz Appreciation Month in Montenegro - JAM 2018”.\nPored koncerta u Podgorici koji će biti održan 20. aprila (KIC „Budo Tomović“), nastupiće 18. aprila u Tivtu (Zbirka pomorskog nasljeđa, Porto Montenegro) i 19. aprila u Baru (Dvorac kralja Nikole).\nSusret s umjetnicom i muzičarima organizujemo u petak, 20. aprila, u Multimedijalnoj sali KIC-a „Budo Tomović“, u 14 sati.\nMolimo medije koji su zainteresovani da svoj dolazak potvrde na broj 069 417 029 najkasnije do 19.aprila do 16 sati.\nNapominjemo u Podgorici će pored koncerta svoje autorske muzike, Jasna Jovićević održati i radionicu Kreativna reciklaža-Mjuziklaža u Američkom uglu u 12 sati.


Martinović : PAD NEZAPOSLENOSTI U SRBIJI – SDP Srbije\nMartinović : PAD NEZAPOSLENOSTI U SRBIJI\nPočetna/Vesti/Martinović : PAD NEZAPOSLENOSTI U SRBIJI\nStopa nezaposlenosti u Srbiji prvi put otkako se meri pala ispod 10 odsto i iznosi – 9,5 odsto\nDirektor Nacionalne službe za zapošljavanje Zoran Martinović rekao je za RTS da ukoliko se zadrži trend pada nezaposlenosti, postoji realna mogućnost da se sledeće godine dostigne prosek EU od oko sedam odsto.\n„Vest o smanjenju nezaposlenosti raduje, ohrabruje i motiviše da sa ovim trendovima nastavimo i u narednom periodu. Ako pogledamo statistiku iz prethodnih godina, vidimo da je 2012. godine, u jednom kvartalu, stopa nezaposlenosti bila čak oko 25%. Sledeće godine je došlo do stagnacije i blagog pada, a od 2014. beležimo kontinuirani pad, što nas je tokom narednih godina i dovelo do željenog cilja koji je postavila Vlada Srbije – stopa nezaposlenosti u jednocifrenom broju. Na početku je ovaj cilj delovao previše optimistično, gotovo nerealno, ali u 2019. pokazali smo da je to ostvarivo“, rekao je direktor Nacionalne službe za zapošljavanje.\nSmanjenje nezaposlenosti beleži se u svim regionima u Srbiji, a što je još značajnije, smanjuju se i razlike među regionima, što pokazuje u kojoj meri se posvećuje jednaka pažnja razvoju\nu Srbiji, potrebno je da se omoguće bolji uslovi rada i da se povećaju plate svih delova naše zemlje, naročito onih koji su ranije bili proglašeni za devastirana područja.\n„Razlike su još uvek prisutne ali se smanjuju. Beograd, Vojvodina, Šumadija i Zapadna Srbija prednjače, dok Jugoistočna Srbija u određenoj meri zaostaje. Treba istaći da su Beograd i Vojvodina u proseku zemalja EU“, navodi Zoran Martinović.\nDa bi se povećala zaposlenost zaposlenih. Martinović je istakao da se nekada na posao čekalo četiri ili pet godina, a sada poslodavci imaju problem da pronađu kvalifikovanu radnu snagu za određene oblasti.\n„Ukoliko se zadrži trend pada nezaposlenosti, postoji realna mogućnost da se sledeće godine dostigne prosek EU od oko sedam odsto“, zaključio je Martinović.\nNa pitanje u kojim sektorima i delatnostima je otvoren najveći broj radnih mesta, Martinović kaže da je doveden veliki broj stranih investitora, kao i da je došlo do oživljavanja prerađivačke i proizvodne industrije. Sektori koji beleže naročito visok rast zapošljavanja su trgovina ne veliko i malo, građevinarstvo, IT sektor i usluge.\nStatistika tržišta rada pokazuje da brže do posla dolaze operateri na CNC mašinama, zavarivači, autotroničari/mehatroničari, knjigovođe, kuvari, elektrotehničari: elektronike, računara, računarskih mreža i telekomunikacija, tehničari mehatronike, tehničari za biotehnologiju, tehničari za kompjutersko upravljanje, tesari, zidari, armirači, mesari. Kod navedenih profila, u najvećem broju slučajeva, prvenstveni uslov za zapošljavanje je odgovarajuće radno iskustvo. U prvih deset meseci 2019. godine, kod Nacionalne službe za zapošljavanje registrovano je skoro dvostruko više prijava poslodavaca za građevinske radnike u odnosu na prošlu godinu. Mogućnosti za zaposlenje nezaposlenih lica uslovljene su prvenstveno potrebnim znanjima, veštinama i kompetencijama koje kandidati poseduju, u odnosu na iskazane zahteve poslodavaca i tržišta rada i potrebe konkretnih radnih mesta.


13. novembar 2015. Predsednica Narodne skupštine i predsednik Senata Italije\nPredsednica Narodne skupštine sastala se sa predsednikom Senata Italije\nPredsednica Narodne skupštine Republike Srbije Maja Gojković sastala se danas sa predsednikom Senata Italije Pjetrom Grasom, koji boravi u zvaničnoj poseti Srbiji, a tom prilikom Graso je rekao da njegova zemlja snažno podržava evropski put Srbije i da je ulazak Srbije u Evropsku uniju prioritet Italije.\nUkazujući da je u poseti Beogradu u važnom trenutku, kada je objavljen izveštaj o napretku Srbije, Graso je naveo da očekuje da do kraja godine budu otvorena poglavlja 35 i 32, kao i da Italija podržava da početkom sledeće godine dođe do otvaranja i poglavlja 23 i 24. Podsetio je i da je upravo Senat Italije dokumentom, koji je usvojio pre godinu dana, pozvao da se brže krene u otvaranje prvih pregovaračkih poglavlja sa Srbijom.\nGraso je ukazao da se Srbija, kao i Italija nalazi u važnoj fazi sprovođenja reformi i da je upoznat sa tim koliko je važnih zadataka pred Srbijom.\nPredsednik Senata je napomenuo i da je u posetu došao kako bi još jednom potvrdio prijateljstvo između dve zemlje, kako na političkom nivou, vezano za podršku putu ka EU, tako i na ekonomskom i privrednom planu.\nGojković je istakla da je Italija jedan od najznačajnijih partnera naše zemlje i na političkom i ekonomskom planu i zahvalila na podršci u što bržem otvaranju pregovaračkih poglavlja.\nPredsednica Narodne skupštine je ukazala da je pored otvaranja poglavlja 35 i 32, važno već početkom sledeće godine otvorili i poglavlja 23 i 24. Gojković je napomenula i da je Srbija posvećena sprovođenju Briselskog sporazuma i dodala da ne treba ostavljati prostora za utisak da Priština ima podršku Evropske unija u odustajanju od primene briselskih dogovora.\nGojković i Graso razgovarali su i o pitanju migracija sa kojima se obe zemlje suočavaju, parlamentarnoj i ekonomskoj saradnji, kao i o reformama koje sprovede i Italija i Srbija.\nVideo izjave predsednika Narodne skupštine Republike Srbije i Senata Italije Maje Gojković i Pjetra Grasa možete pogledati ovde.


-Očekuje se razgovor Aleksandra Vučića i Vladimira Putina oko cene gasa. Predsednik će učestvovati i na Svetskom ekonomskom forumu u Davosu, gde će, uobičajeno, imati sastanke sa zvaničnicima država i biće to važni i teški razgovori - rekla je Brnabić.\nOna je dodala da će ove sedmice u Srbiji biti održana konferencija "World minds", koja će u Beogradu okupiti najbolje svetske naučnike i inovatore, ali i značajne političare.\n-Iz bilo kog ugla da se pogleda, jako važna nedelja za Srbiju- rekla je Brnabić za TV Hepi.\nGrađani ponekad i nisu svesni krize\nGovoreći o najavama da sve čeka teška jesen i zima, Brnabić je rekla da ljudi ponekad nisu ni svesni ove krize, što je sa jedne strane dobro, jer pokazuje da se država dobro bori, i da građani nisu ni osetili krizu.\n-Imali smo i mi povećanja cena, ali mi te cene držimo pod kontrolom, tako da ljudi nisu osetili da su došla neka teža vremena, niti da se spremaju još teža - rekla je Brnabić.\nCeo svet se, kaže, priprema za najtežu zimu od 1944.godine, zbog cene električne energije i pitanja da li će biti struje i grejanja, kao i zbog hrane i pitanja koliko će je biti.\nDodala je da će uvek prednost imati zemlje partneri u inicijativi "Otvoreni Balkan", Albanija i Severna Makedonija, podsećajući da i odluka Srbije o zabrani izvoza osnovnih životnih namirnica, nije uticala na te dve zemlje.\nSrbija nije ostala potpuno neutralna\n-Mi smatramo vrlo pogrešnim kršenje teritorijalnog integriteta Ukrajine. Mi se nismo svrstali jedino u odnosu na sankcije, ali politički smo jasno rekli koja je naša pozicija - rekla je Brnabić.\nTo se, kaže, često prenebregava i zaboravlja, ali Srbija brani svoj stav, što nije lako, jer taj stav nije baš po volji ni Rusije, zato što stojimo iza teritorijalnog integriteta Ukrajine.\n-Ali, tako stojimo i iza teritorijalnog integriteta Srbije. Da ne zaboravljamo da oni koji danas kažu da će svim silama braniti teritorijalni integritet Ukrajine, su na najgrublji način prekršili Rezoluciju UN 1244, i isti princip poštovanja teritorijalnog integriteta u slučaju Srbije - rekla je Brnabić.\n-Ili da se na isti način bore i za puno poštovanje teritorijalnog integriteta Srbije. I tada bi praktično međunarodni pravni poredak ponovo došao u pun svoj kapacitet. I to bi bila druga situacija. Ali, kada dođete do toga da velike sile biraju koju će rezoluciju UN da primene, a koju će da prekrše, dođete do poretka u kojem imamo samo vladavinu sile - rekla je Brnabić.\n-Predsednik je rekao da nećemo dizati cenu struje, da pokušamo da pomognemo građanima. Kada bismo povećali cenu struje, to ne bi imao niko da plati. Država može da pobedi u ovakvim krizama, samo kada se trudimo svi zajedno - rekla je Brnabić.\nAna Brnabić Srbija sastanci putin rusija Vladimir Putin Aleksandar Vučić


Sportske.net - Matija Nastasić sve bliži Španiji\nSpekulacije se uskoro okončavaju?\nGotovo - Barsa nemoćna, Čelsi odvodi dijamanta "La Masije"\nMbape - REŠENO!\nPovremeni reprezentativac Srbije Matija Nastasić napustiće Šalke ovog leta i najbliži je odlasku u Španiju.\nNjegovo ime se u poslednje vreme najčešće dovodilo u vezu sa Valensijom i u bliskoj budućnosti bi mogao da stigne na "Mestalju", ali ne sam. Naime, "slepi miševi" žele da dovedu štoperski tandem Šalkea u vidu Nastasića i Omara Maskarela.\nŠpanski defanzivac je u dve od svoje tri sezone bio kapiten Šalkea i uklapa se u profil fudbalera koji Valensija želi. Isto je i sa Nastasićem, iako postoji određena skepsa budući da, nekada bisera srpskog fudbala, konstantno muče povrede.\nTo je nešto što ga prati tokom najvećeg dela karijere i razlog je za njegovu stagnaciju u poslednjih nekoliko godina. Čelnici Valensije nedavno su se sastali u gradu na istoku Španije sa predstavnicima Matije Nastasića, te bi uskoro mogli da zaključe posao.\nPrednost za Valensiju je ta što obojica štopera nameravaju da napuste Šalke budući da je klub iz Gelzenkirhena ispao u Cvajtu. Mogli bi da ih dobiju po znatno nižoj ceni ili čak besplatno, barem jednog od njih.\nNastasić je odigrao svega 15 utakmica prošle sezone u Bundesligi. U Šalkeu je od 2015. godine, a prethodno nosio je dresove Mančester sitija, Fiorentine i Partizana.


Beograd od 2020. proteruje plastične kese! › Made-in-Germany.rs\nGrad Beograd će od sledeće godine izbaciti iz upotrebe plastične kese, o čemu će odluka biti donesena na sednici gradske Skupštine krajem avgusta, najavljuju iz gradske Uprave.\nZabrana upotrebe plastičnih kesa u glavnom gradu je još pre više od godinu dana najavljena predstavnicima trgovinskih lanaca, koji su u međuvremenu uveli naplatu kesa, što je u Beogradu dovelo do smanjenja korišćenja plastičnih kesa za oko 60 posto. Budući da su se sada stekli uslovi za potpunu zabranu upotrebe plastičnih kesa, a da je izmenama Zakona o glavnom gradu Beograd dobio nadležnost da samostalno uredi ovu oblast, srpska prestonica će biti među prvim gradovima u Evropi koji će ovako nešto učiniti.\nNaime, guverner Njujorka Endrju Kuomo je 25. marta ove godine potpisao zakon kojim će od marta 2020. u toj državi biti zabranjena upotreba plastičnih kesa, a nemačka ministarka ekologije Svenja Šulce je nedavno najavila da će i ova zemlja doneti takvu odluku. Sem toga, Evropska unija će od 2021. godine zabraniti plastične proizvode za jednokratnu upotrebu, kao što su slamčice, viljuške i noževi, dok je za ostale proizvode od plastike ostavljen određeni rok za prelazak industrije na zamensku sirovinu.\nMinistar zaštite životne sredine Goran Trivan je pozdravio ovakvu odluku i pozvao lokalne samouprave u Srbiji da slede primer Beograda, dok u Privrednoj komori Srbije (PKS) upozoravaju da će ta mera uticati na sudbinu 150 srpskih preduzeća koja proizvode kese, a zapošljavaju oko 2.000 radnika.\n– Proizvodnja kesa je ove godine pala 39,7 posto u odnosu na prošlu godinu, zbog najavljenih mera, ali i zbog naplate kesa u velikim supermarketima. Preduzeća koja proizvode plastične kese nemaju alternativu, te će stati sa proizvodnjom, ukoliko se zabrana proširi na celu zemlju. Jedini izlaz za njih je izvoz u Evropsku uniju, jer tamo nije zabranjena upotreba plastičnih kesa, već je samo organičeno njihovo korišćenje – objašnjava sekretar Udruženja za hemijsku i gumarsku industriju i industriju nemetala pri PKS Dragan Stevanović i dodaje da više od 80 posto domaćih proizvođača plastičnih kesa svoje proizvode već izvozi u EU.\nOd MiG na 16/08/2019 / AKTUELNO / Ostavite komentar\nJaguar uzima od BMW-a platformu i motore za krosovere


Gimnazijalci iz Kraljeva pobednici u ovogodišnjem hakatonu\nHome»Vesti»Gimnazijalci iz Kraljeva pobednici u ovogodišnjem hakatonu\n14. децембра 2021. Vesti\nPobednici 4. po redu hakatona za srednjoškolce koji se održao na Fakultetu organizacionih nauka u Beogradu u organizaciji studentskog udruženja FONIS su tim Zabice iz Gimnazije u Kraljevu.\nNajboljih osam srednjoškolskih timova iz cele Srbije imali su priliku da pokažu svoje znanje i veštine. Cilj je bio da u vremenskom periodu od 24 sata naprave što bolju aplikaciju na zadatu temu.\nOvogodišnja tema bila je podizanje svesti o društvenim aktivnostima u svom gradu. Ćlanovi tima Zabice iz Kraljeva, Anja Bojić, Mateja Tomić i Dušan Veljković su zajedno sa stručnim mentorom Matijom Nikolićem kreirali rešenje pod nazivom “Zelena budućnost’’.\nAplikacija o očuvanju životne sredine pretvara se u zabavnu aktivnost koja pored ekološke pomoći korisniku pruža mogućnost dobijanja kupona i popusta u radnjama firmi koje putem aplikacije sprovode akcije ćišćenja.\nAplikacija osim pogodnosti za korisnika, pruza firmama vrstu marketinga. Tako se mogu takmičiti među sobom u tome koja će sprovesti najviše akcija i tako se istaknuti kao firma koja najviše brine o životnoj sredini.


Komšić izvređao tradicionalne srpske uniforme, stigao Dodikov odgovor - Sputnjik Srbija\n08:40 26.05.2019 (osveženo 09:32 26.05.2019) Preuzmite kraći link\nPredsedavajuci Predsedništva BiH Milorad Dodik pozvao je hrvatskog člana Predsedništva BiH Željka Komšića da naredne godine dođe i vidi kako će izgledati proslava Dana Vojske Republike Srpske i kakva je tradicionalna uniforma VRS.\nDodik je istakao da nije lepo da Komšić vređa tradicionalnu vojnu uniformu, ali da to govori o njemu, prenosi RTRS, pozivajući se na Srnu.\n„Svašta imam da mu kažem o ovome i poručim, ali moram da kažem da niti je gabarit niti kapacitet niti njega ko šta pita o tim uniformama“, rekao je Dodik za Alternativnu televiziju.\nKomšić je, gostujući na jednoj sarajevskoj televiziji, pitao da li su tradicionalne vojne uniforme Vojske Republike Srpske „šubare i šajkače sa kokardom“, te zapretio da će ljudi koji obuku te uniforme ostati bez posla, prenela je Radio-televizija Republike Srpske.\nŽeljko Komšić, Milorad Dodik, BiH, Republika Srpska


Sokovi su krivi za dehidraciju - Zdravlje i bezbednost - Ringeraja.rs\nVoćni sokovi i napici sa mehurićima takođe ne pomažu, ističu stručnjaci i preporučuju da se mališanima daju elektroliti u prahu rastvoreni u vodi. Nove preporuke NHS namenjene su zdravstvenim stručnjacima koji vode brigu o deci u uzrastu do pet godina. Mnogi roditelji, međutim, i dalje veruju u delotvornost gaziranih pića, zato što ona podstiču rast nivoa šećera u krvi. Dr Stiven Marfi, predsednik komisije koja izdala smernice, tvrdi da mikroorganizmi često privremeno oštećuju zidove stomaka i creva i da napici sa visokim sadržajem šećera dodatno pogoršavaju situaciju.\nMajke, čije bebe imaju stomačnu infekciju ali još nisu dehidrirale, treba da nastave da ih doje, dok onu decu koja se oporavljaju treba podsticati da normalno piju i jedu.\nTražimo 12 najlepših fotografija za Baby k...\nDokazano je i da dojena deca imaju manje ozbiljnih infekcija (crevnih, upala srednjeg uha, teških infekcija disajnih put...\nBebe prepoznaju tugu i sreću u glasu\nPrema najnovijim istraživanjima Univerziteta u Londonu, bebe mogu da prepoznaju tugu i sreću u glasovima ljudi.\nBebe vole da dele\nBebe znaju da dele, imaju osećaj za ritam i razaznaju strane jezike, pokazalo je istraživanje britanskih naučnika. Tokom...\nPosle nekoliko dana ovog kombinovanog tretmana (pranje, sušenje i mazanje, uz redovno menjanje pelena), kod većine beba ...